mteb/MIRACLReranking huggingface dataset:
থিয়ৌর্সাও নদী থিয়ৌর্সাও নদী (আইসল্যান্ডীয় ভাষায়: Þjórsá) আইসল্যান্ডের দীর্ঘতম নদী। এটি কেন্দ্রীয় মালভূমিতে হফ্‌স হিমবাহের উত্তর-পূর্বে উৎপত্তিলাভ করে দক্ষিণ-পশ্চিমে ২৩০ কিলোমিটার প্রবাহিত অয়ে সেলফস-এর দক্ষিণ-পূর্বে আটলান্টিক মহাসাগরে পতিত হয়েছে। থিয়ৌর্সাও নদী এবং এর বৃহত্তম উপনদী থুংগনা নদী ভাত্‌না, হফ্‌স এবং আরও অনেকগুলি ছোট ছোট হিমবাহের বরফগলা পানি বহন করে নিয়ে আসে এবং প্রায় ৭,৫৩০ বর্গ কিলোমিটার আয়তনের অববাহিকা এলাকা বিধৌত করে। এই নদীবিধৌত এলাকার নিম্ন তৃতীয়াংশেই আইসল্যান্ডের সবচেয়ে নিবিড় খামার এলাকা অবস্থিত। দক্ষিণ-পশ্চিমের জনবহুল অঞ্চলে অবস্থিত বলে এবং আকারে বড় বলে অন্য যেকোন নদীর তুলনায় থিয়ৌর্সাও নদী থেকেই সবচেয়ে বেশি জলবিদ্যুৎ উৎপাদন করা হয়।
বিবেক এক্সপ্রেস বিবেক এক্সপ্রেস ইন্ডিয়ান রেলওয়ের এক্সপ্রেস ট্রেনগুলোর মধ্যে অন্যতম একটি ট্রেন৷ ট্রেনগুলো তৎকালীন রেলওয়ে মিনিস্টার কর্তৃক ২০১১-১২ রেলওয়ে বাজেটে অন্তর্ভূক্ত করা হয়৷ ট্রেনগুলো ২০১৩ সালে স্বামী বিবেকানন্দ এর ১৫০ তম জন্মদিনে তার স্মৃতির স্মরণে উদ্বোধন করা হয়৷ বিবেক এক্সপ্রেস ট্রেনগুলোর মধ্যে একটি ডিব্রুগড় থেকে কন্যাকুমারী চলাচল করে, যা ইন্ডিয়ান রেলওয়ের ট্রেনগুলোর মধ্যে দীর্ঘতম রুটের ট্রেন এবং বিশ্বের মধ্যে ৯ম দীর্ঘতম রুটের ট্রেন৷
প্রতি সপ্তাহে চলাচলকারী এই ট্রেনটি, যার নম্বর ১৫৯০৫/১৫৯০৬, বর্তমানে ভারত উপমহাদেশের দীর্ঘতম রুটের ট্রেন৷ এটি ভারতের উত্তর-পূর্ব অঞ্চল তথা আসামের ডিব্রুগড়কে ভারতের প্রধান ভূ-খন্ডের সর্ব-দক্ষিন অঞ্চল তামিল নাড়ুর কন্যাকুমারীর সাথে সংযুক্ত করে৷ ট্রেনটি ডিব্রুগড় হতে কন্যাকুমারী পর্যন্ত সর্বমোট ৪২৭৩ কিলোমিটার পথ পরিভ্রমণ করে৷
কর্ণালী প্রদেশ নেপালের উত্তরের অনেক উঁচু পর্বত কর্ণালী প্রদেশে অবস্থিত। এর মধ্যে কুবি গাংরি, চাংলা এবং কানজিরোবা পর্বত অন্যতম। ফোকসুনডো হ্রদসহ শে ফোকসুনডো নেপালের বৃহত্তম জাতীয় উদ্যান। নেপালের বৃহত্তম হ্রদ রারা কর্ণালী প্রদেশেই অবস্থিত। কর্ণালী প্রদেশের বৃহত্তম নদী ""কর্ণালী"" নেপালের দীর্ঘতম নদী হিসেবেও বিবেচিত। সেতী ও ভেরী এর অন্যতম উপনদী।
আমরুদ আমরুদ আফগানিস্তানের বাদাখশন প্রদেশের দারওয়াজ জেলায় অবস্থিত একটি গ্রাম। গ্রামটি এশিয়ার দীর্ঘতম নদী আমু দরিয়া এর কাছাকাছি অবস্থান করছে।
ভিস্তুলা নদী ভিস্তুলা নদী () পোল্যান্ডের দীর্ঘতম নদী এবং পূর্ব ইউরোপের অন্যতম প্রধান নদী। এর দৈর্ঘ্য ১,০৯০ কিলোমিটার। এটি দক্ষিণ-পশ্চিম পোল্যান্ডে কার্পেথীয় পর্বতমালার উত্তর ঢালে উৎপত্তিলাভ করে প্রথমে উত্তর দিকে প্রবাহিত হয়েছে, এরপর পর্যায়ক্রমে পূর্ব দিকে ও পশ্চিম দিকে বাঁক নিয়েছে। বাল্টিক সাগরের বাহু গদান্‌স্ক উপসাগরে পতনের আগে এটি দুইটি জলপ্রণালীতে শাখায়িত হয়েছে। এর প্রধান উপনদীগুলি মধ্যে আছে সান, নারেভ, বুগ এবং বর্দা নদী। ছোট নৌযানের মাধ্যমে ভিস্তুলার প্রায় সমস্ত অংশে পরিবহন সম্ভব। এটি খালের মাধ্যমে ওডার নদীব্যবস্থার সাথে সংযুক্ত। ভিস্তুলার উপরে অবস্থিত প্রধান পোলীয় নদীবন্দর শহরগুলির মধ্যে আছে ক্রাকভ, ওয়ারস, এবং তোরুন। এর মোহনার পশ্চিমে গদান্‌স্ক সমুদ্রবন্দর অবস্থিত।
গায়ানা চারটি দীর্ঘতম নদী এসেসেবিবো ১০৭১ কিলোমিটার (৬২৮ মাইল) দীর্ঘ, কুপেন্টাইন নদী ৭২৪ কিলোমিটার (৪৫০ মাইল), বারবাইস ৫৯৫ কিলোমিটার (৩৭০ মাইল) এবং ডেমেরার ৩৪৬ কিলোমিটার (২১৫ মাইল)। কোরিনিটি নদী সুরিনাম দিয়ে সীমান্ত গঠন করে। এসেসেবিবো এর মুখে ১৪৫ কিলোমিটার (৯০ মাইল) প্রশস্ত শেল বিচ সহ বেশ কয়েকটি বড় দ্বীপ রয়েছে, এটি উত্তর-পশ্চিম উপকূল বরাবর অবস্থিত, যা সমুদ্রের কচ্ছপগুলির (প্রধানত চামড়া বাঁধ) এবং অন্যান্য বন্যপ্রাণীগুলির জন্য একটি প্রধান প্রজনন এলাকা।
আমু দরিয়া আমু দরিয়া, ["আমুদরিয়া" ( - "আমুদরিয়ো"; - "Âmudaryâ"; ] মধ্য এশিয়ার দীর্ঘতম নদী। দরিয়া শব্দের অর্থ বড় জলাশয়, সাগর বা নদী। আমু দারিয়া, আমু বা আমো নদী নামেও পরিচিত, এবং ঐতিহাসিকভাবে ল্যাটিন নাম ওক্সাস(Oxus) নামে পরিচিত। উখশ ও পঞ্জ নদীর সম্মিলিত স্রোতধারায়  তাজিকিস্তান ও আফগানিস্তানের সীমান্তে তিগোভায়া বালাকা প্রকৃতিক রিজার্ভে এটি গঠিত হয় এবং সেখান থেকে উত্তর-পশ্চিম মুখী প্রবাহিত হয়ে  আরল সাগরের দক্ষিণদিকে পতিত হয়। প্রাচীনকালে নদীটিকে বৃহত্তর ইরান ও তুয়ারান সীমানা বলে গণ্য করা হতো।
উপকূলীয় অন্ধ্র উপকূলীয় অন্ধ্রপ্রদেশ অন্ধ্রপ্রদেশের পূর্ব অঞ্চলে অবস্থিত এবং ছয়টি জেলা নিয়ে গঠিত। উত্তরান্ধ্র, রায়লসীমা অঞ্চল ও ওড়িশা রাজ্য এবং তেলঙ্গানা রাজ্যের সঙ্গে সীমানা রয়েছে উপকূলীয় অন্ধ্রার। কৃষ্ণা নদী ও গোদাবরী নদীর উপস্থিতি ও নদী থেকে জল সেচ উপকূলীয় অন্ধ্রকে উর্বর এলাকায় পরিণত হয়েছে। এই অঞ্চলের উপকূলীয় তটরেখা দেশের দ্বিতীয় দীর্ঘতম যা ৯৭৪ কিমি পর্যন্ত দীর্ঘ।
ছুচিয়াং নদী (চীন) ছুচিয়াং নদী (চীনা ভাষাতে 珠江) ছাং চিয়াং নদী ও হুয়াংহো নদী র পরে চীন দেশের তৃতীয় দীর্ঘতম নদী, এবং জল বহনের ক্ষমতায় দেশের মধ্যে দ্বারা দ্বিতীয় বৃহত্তম, ছাং চিয়াং নদীর পরে। নদীটির মোট দৈর্ঘ্য ২৪০০ কিলোমিটার (১৫০০মাইল)। পূর্বে ক্যান্টন নদী নামে পরিচিত, এই নদী দক্ষিণ চীনের একটি বিস্তৃত নদী ব্যবস্থা। "ছুচিয়াং নদী" সঙ্গে শি নদী ("পশ্চিম"), বেই নদী ("উত্তর") এবং গুয়াংডংয়ের দোং নদী ("পূর্ব") মিলিত হয়। এই নদীগুলি ছুচিয়াং নদীর উপনদী হিসাবে গণ্য হয় কারণ তাদের একটি সাধারণ বদ্বীপ হল পার্ল নদী বদ্বীপ। ৪০৯,৪৮০ বর্গ কিলোমিটার (১৫৮,১০০ বর্গ মাইল) ছুচিয়াং নদী অববাহিকা (珠江 流域) লিয়ানগুয়াং (গুয়াংডং এবং গুয়াংসি প্রদেশগুলির অধিকাংশ) এলাকার জল নিষ্কাশন করে। নদীটি চীন এর ইউনান প্রদেশ থেকে উৎপন্ন হয়ে কুইচৌ, হুনান, চিয়াংশি, কুয়াংতুং, কুয়াংশি, হংকং, ও ম্যাকাও এর মধ্যদিয়ে প্রবাহিত হয়ে দক্ষিণ চীন সাগরে পতিত হয়েছে। নদীটির তীরে চীনের তৃতীয় বৃহত্তম শহর গুয়াংজু অবস্থিত।
ডার্লিং নদী ডার্লিং নদী () দক্ষিণ-পূর্ব অস্ট্রেলিয়ার একটি নদী এবং দেশটির দীর্ঘতম নদী। কুইন্সল্যান্ডের গ্রেট ডিভাইডিং রেঞ্জের অনেকগুলি পাহাড়ি নদী একত্রে মিলিত হয়ে এর জন্ম দিয়েছে। ২৯৪৯ কিমি দীর্ঘ নদীটি দক্ষিণ-পশ্চিম দিকে নিউ সাউথ ওয়েল্‌স রাজ্যের শুষ্ক নিম্নভূমির মধ্য দিয়ে প্রবাহিত হয়ে ওয়েন্টওয়র্থে মারি নদীর সাথে মিলিত হয়েছে। এটি মারি নদীর বৃহত্তম উপনদী। ১৮৪৪ খ্রিস্টাব্দে চার্ল্‌স স্টিউয়ার্ট এই নদীর গতিপথ আবিষ্কার করেন। ডার্লিঙের উপর অবস্থিত সবচেয়ে বড় শহরের নাম ব্রোকেন হিল। এর তীরের অন্যান্য শহরগুলির মধ্যে আছে বার্ক, ব্রেওয়ারিনা ও উইল্কানিয়া। নদীটির প্রধান উপনদী বারওয়ন। এটি নিউ সাউথ ওয়েলস ও কুইন্সল্যান্ড রাজ্যের সীমান্তের অংশবিশেষ গঠন করেছে।
কিজিলির্মাক নদী কিজিলির্মাক (তুর্কি ভাষায়: Kızılırmak) (প্রাচীন হালিস Halys) তুরস্কের দীর্ঘতম নদী। নদীটি উত্তর-মধ্য তুরস্কে সিভাসের পূর্বে কিজিল দাই (Kızıl Dağı) পর্বতের কাছে উৎপত্তি লাভ করে বৃত্তাকারে দক্ষিণ-পশ্চিমে প্রবাহিত হয়ে কালেজিকের উত্তর-পূর্বে নেভশেহির শহরের কাছ পর্যন্ত গিয়েছে, এবং সেখান থেকে উত্তর-পূর্বে মোড় নিয়ে বাফরা অন্তরীপে কৃষ্ণ সাগরে পতিত হয়েছে। কিজিলির্মাক নদীর দৈর্ঘ্য ১,১৫০ কিমি।
কুমার সাঙ্গাকারা দ্বিতীয় উইকেট তথা টেস্ট ক্রিকেটের ইতিহাসে যে-কোন উইকেটে সবচেয়ে দীর্ঘতম জুটি গড়েন তিনি। জুলাই, ২০০৬ সালে টেস্ট ক্রিকেটের ইতিহাসে সবচেয়ে দীর্ঘতম জুটি হিসেবে দক্ষিণ আফ্রিকা ক্রিকেট দলের বিপক্ষে জয়াবর্ধনের সাথে ৬২৪ রান করেন। দ্বিতীয় উইকেটে তৎকালীন বিশ্বরেকর্ড ছিল কলম্বোয় অনুষ্ঠিত ভারত ক্রিকেট দলের বিপক্ষে রোশন মহানামা-সনাথ জয়াসুরিয়া’র ২২৫ রান।
মাহেলা জয়াবর্ধনে দ্বিতীয় উইকেট তথা টেস্ট ক্রিকেটের ইতিহাসে যে-কোন উইকেটে সবচেয়ে দীর্ঘতম জুটি গড়েন তিনি। জুলাই, ২০০৬ সালে টেস্ট ক্রিকেটের ইতিহাসে সবচেয়ে দীর্ঘতম জুটি হিসেবে দক্ষিণ আফ্রিকা ক্রিকেট দলের বিপক্ষে সাঙ্গাকারা’র সাথে ৬২৪ রান করেন। দ্বিতীয় উইকেটে তৎকালীন বিশ্বরেকর্ড ছিল কলম্বোয় অনুষ্ঠিত ভারত ক্রিকেট দলের বিপক্ষে রোশন মহানামা-সনাথ জয়াসুরিয়া’র ২২৫ রান।
যমুনা নদী (ভারত) যমুনা নদী উত্তরাখণ্ড, হরিয়ানা ও উত্তরপ্রদেশ রাজ্যের মধ্য দিয়ে এবং হিমাচল প্রদেশ ও দিল্লির পাশ দিয়ে প্রবাহিত হয়েছে। প্রবাহপথে একাধিক উপনদী যমুনা নদীতে মিলিত হয়েছে। যমুনার বৃহত্তম ও দীর্ঘতম উপনদী হল টোনস। যমুনার অপর উপনদী চম্বলের নিজস্ব একটি অববাহিকা রয়েছে। যমুনার অন্যান্য উপনদীগুলি হল সিন্ধ, বেতোয়া ও কেন। যমুনার নদী উপত্যকার সর্বাপেক্ষা গুরুত্বপূর্ণ বৈশিষ্ট্যটি হল সিন্ধু গাঙ্গেয় সমভূমি অঞ্চলে গঙ্গা ও যমুনার মধ্যবর্তী অঞ্চলে অবস্থিত অতি উর্বর পললসমৃদ্ধ 'গঙ্গা-যমুনা দোয়াব' অঞ্চল। প্রায় ৫৭,০০০,০০০ মানুষ যমুনার জলের উপর নির্ভরশীল। যমুনা নদীতে বার্ষিক ১০,০০০ কিউবিক মিটার জল প্রবাহিত হয়। এর মধ্যে ৪,৪০০ কিউবিক মিটার জল ব্যবহার করা হয়। যমুনার ব্যবহৃত জলের ৯৬ শতাংশই লাগে সেচের কাজে। দিল্লির জল সরবরাহ ব্যবস্থার ৭০ শতাংশই আসে যমুনা নদী থেকে।
ডোমিনিকান প্রজাতন্ত্রের ভূগোল কর্দিইয়েরা সেন্ত্রাল থেকে উৎপন্ন এবং আটলান্টিক মহাসাগরে পতিত ২৯৬ কিমি দীর্ঘ ইয়াকে দেল নর্তে ডোমিনিকান প্রজাতন্ত্রের দীর্ঘতম নদী। এটির নদীবিধৌত এলাকার আয়তন প্রায় ৭ হাজার বর্গকিলোমিটার।
চীনের ভূগোল থাংকুলাশান পর্বতমালা ছিংহাই-তিব্বত মালভূমির মধ্যাংশে অবস্থিত। এর গড় উচ্চতা ৬০০০ মিটার। এর সর্বোচ্চ শৃঙ্গ কালাতানতং শৃঙ্গের উচ্চতা ৬৬২১ মিটার। এটি চীনের দীর্ঘতম নদী ছাংচিয়াং নদীর উত্স ।
ভাখশ নদী নদীটি পামীর পার্বত্য অঞ্চলের মধ্য দিয়ে প্রবাহিত যার কারণে প্রায়ই নদীটির গিরিপথ সংকীর্ণ হয় এবং গভীর গিরিখাতের সৃষ্টি হয়। তাজিকিস্তানে সবচেয়ে বড় হিমবাহগুলো, যার মধ্যে রয়েছে ফেডচেঙ্কো (এটি মেরু অঞ্চলগুলোর বাইরে বিশ্বের সবচেয়ে দীর্ঘতম হিমবাহ) এবং আব্রামভ হিমবাহ, ভাখশ নদীতে জল নিষ্কাশন করে থাকে। এর বৃহত্তম উপনদী মুকসু এবং ওবিহিংউ। ওবিহিংউ ও সুরখোব নদীদ্বয়ের সঙ্গমস্থলে, ভাখশ নদীটির উৎপত্তি হয়েছে।
আইওয়াকি নদী আইওয়াকি নদী (岩木川 আইওয়াকি গায়া) জাপানের পশ্চিম আমোরির জেলার মধ্য দিয়ে প্রবাহিত হয়। নদীটি ১০২ কিলোমিটার (৬৩ মাইল) লম্বা এবং অববাহিকার মোট ক্ষেত্রফল হল ২,৫৪৪ বর্গ কিলোমিটার (৯৮২ বর্গমাইল)। নদী এ্যাক্ট ১৯৬৪ সালের আইওয়াকি "ক্লাস ১" নদী হিসেবে মনোনীত এবং জাপানি মন্ত্রণালয়, ভূমি, অবকাঠামো, পরিবহন ও পর্যটন ব্যবস্থা করা হয় নদীটিকে কেন্দ্র করে। আইওয়াকি নদী জাপানের আমোরি জেলার দীর্ঘতম নদী, এবং নদীটি সেচের উৎস হিসাবে কাজ করায় বড় মাপের চালের ও জেলার আপেল উৎপাদন হিসাবে আমোরি জেলা। আইওয়াকি নদীর উত্তরে . টোহুকু অঞ্চলে রয়েছে ফুকুশিমা দাইইচি পরমাণু বিদ্যুৎ কেন্দ্র । ফুকুশিমা দাইইচি পারমাণবিক দুর্ঘটনার পর তেজস্ক্রিয় পদার্থ দ্বারা গঠিত পদার্থ রয়ে গেছে। পরীক্ষা করার জন্য সিজিয়াম-১৩৪ এবং সিজিয়াম-১৩৭ বহন করতে হবে এবং বাইমান্থলি ভিত্তিতে প্রকাশ করা হয়েছে।
লংজিয়াং সেতু লং নদী সেতু বা লংজিয়াং ব্রিজ (龙江 特 大桥) বৌশান, ইউনান প্রদেশের, চীন এর একটি সাসপেনশন সেতু।সেতুটির প্রধান স্পন ১,১৯৬ মিটার (৩,৯২৪ ফুট) যা বর্তমানে এটি নির্মিত সবচেয়ে দীর্ঘতম। এই ব্রিজ নীচের নদী থেকে উপরে ২৮০ মি (৯২০ ফুট) উচুতে নির্মিত বিশ্বের সর্বোচ্চ সাসপেনশন সেতু। এই সেতুটি এপ্রিল ২০১৬ সালে নির্মাণ সম্পন্ন হয় এবং ২০১৬ সালের ১ মে জনসাধারণের কাছে খোলা হবে বলে আশা করা হচ্ছে।
হাতানিয়া দোয়ানিয়া সেতু হাতানিয়া দোয়ানিয়া সেতু বা নামখানা সেতু ভারতের পশ্চিমবঙ্গ রাজ্যে হাতানিয়া দোয়ানিয়া নদীর ওপর অবস্থিত একটি নির্মাণাধীন সেতু। এর মাধ্যমে নামখানা ও নারায়াণপুর-এর মধ্যে যোগাযোগ রক্ষিত হচ্ছে। সেতুটি সব রকম যানবাহনের ক্ষেত্রেই টোল মুক্ত সেতু হিসেবে ব্যবহৃত হবে। এর মোট দৈর্ঘ্য ৩৪০ মিটার। সংযোগ সেতুর ৯৬০ মিটার দীর্ঘ। সংযোগ সেতু সহ সেতুটি ১৩০০ মিটার বা ১.৩ কিলোমিটার দীর্ঘ। এটি পশ্চিমবঙ্গের দ্বিতীয় দীর্ঘতম ঝুলন্ত (কেবল-স্টেইড) সেতু এবং ভারতের দীর্ঘতম ঝুলন্ত সেতুগুলির মধ্যে একটি। সেতুটি নির্মাণ করতে মোট ১৮০ কোটি টাকা খরচ ধরা হয়েছে। ২০১৯ খ্রিস্টাব্দে সেতুটির উদ্বোধন করা হবে।"এসপি সিংলা কনস্ট্রাকশন"-এর অধীনে সরকারি উদ্যোগে এই সেতুটি নির্মিত হয়েছিল।
বুলগেরিয়া বুলগেরিয়া পর্বত, নদনদী ও সমভূমির দেশ। উত্তর বুলগেরিয়ার পূর্ব-পশ্চিম বরাবর বলকান পর্বতমালা প্রসারিত। বলকান পর্বতমালার নামেই অঞ্চলটির নাম হয়েছে বলকান। তবে বুলগেরীয়রা এগুলিকে Stara Planina বা প্রাচীন পর্বতমালা নামে ডাকে। ইউরোপের দ্বিতীয় দীর্ঘতম নদী দানিউব বুলগেরিয়ার উত্তর সীমান্ত গঠন করেছে।
রোটাং সুড়ঙ্গ রোটাং সুড়ঙ্গটি একটি মহাসড়ক সুড়ঙ্গ হিসাবে নির্মাণ করা হচ্ছে, যা লেহ-মানালি মহাসড়কে হিমালয়ের পূর্বাঞ্চলীয় পীর পাঞ্জল রেঞ্জে রোহাটং পাসের অধীনে। ৮.৮ কিলোমিটার (৫.৫ মাইল) দৈর্ঘ্যের সাথে ভারতের দীর্ঘতম সড়ক সুড়ঙ্গগুলির মধ্যে অন্যতম (ভারতের দীর্ঘতম সড়ক সুড়ঙ্গ হল ৯.২৮ কিলোমিটার লম্বা চেনানি-নাশ্রী টানেল বা উধমপুরের পাটনিটপ টানেল) এবং এটি মানালি এবং কিলং এর দূরত্বে ৬০ কিলোমিটার (৩৭.৩ মাইল) হ্রাস করবে। সুড়ঙ্গটি ৩,১০০ মিটার (১০,১৭১ ফুট) উচ্চতায় অবস্থিত, তবে রোহাটং পাস ৩,৯৭৮ মিটার (১৩,০৫১ ফুট) উচ্চতায় এবং মানালি থেকে ৫১ কিমি (৩২ মাইল) দূরত্বে অবস্থিত। ২০১৭ সালের অক্টোবরে দক্ষিণ ও উত্তর থেকে বিস্ফোরণ শেষ হওয়ার পর সুড়ঙ্গের উৎখনন সম্পন্ন হয় এবং ২০১৯ সালে সম্পূর্ণ সুড়ঙ্গটি জনসাধারণের জন্য খোলা হতে পারে।
বগীবিল সেতু এটি ভারতের তথা দক্ষিণ এশিয়ার সবচেয়ে দীর্ঘতম দ্বিতল সেতু।
দিল্লি ২৪ ডিসেম্বর ২০০২ সালে দিল্লিতে মেট্রো পরিষেবা চালু হয়। এটি ভারতের প্রথম আধুনিক ও দীর্ঘতম মেট্রো রেল।
জালাপুত বাঁধ জালাপুত বাঁধ বা জলপুত বাঁধ একটি জলবিদ্যুৎ বাঁধ, যা নির্মিত হয়েছে, ভারতের গোদাবরী নদী -এর উপনদী মেকুকুন্দ নদীতে। [1], এটি বিশখাপত্তনম অঞ্চলের মুদাগাল পাহাড়ে এবং অন্ধ্রপ্রদেশ ও ওড়িশার মধ্যবর্তী সীমানা হয়ে দাঁড়িয়েছে। নদীটি ৪৮ কিলোমিটারেরও বেশি পথ পাদোয়া উপত্যকার মধ্য দিয়ে উত্তর দিক বরাবর প্রবাহিত হয়েছে। জয়পুরের ৪৮ কিলোমিটার দক্ষিণে মালভূমির প্রান্ত বরাবর পশ্চিমাঞ্চলে নদী বইছে এবং হঠাৎ একটি ছোটো কোণে দক্ষিণ-পশ্চিমে দমুমা জলপ্রপাত নামে সুপরিচিত একটি ঘনবসতিপূর্ণ ভূখণ্ডে হঠাৎ নীচে পতিত হয় নদীটি।
যমুনা নদী (বাংলাদেশ) যমুনা গোয়ালন্দের কাছে পদ্মা নদীর সাথে মিশেছে। এর পূর্ব নাম জোনাই। ১৭৮৭ সালের বন্যায় ব্রহ্মপুত্র নতুন খাতে প্রবাহিত হয়ে এই নদীর সৃষ্টি করেছে। উৎপত্তিস্থল হতে এর দৈর্ঘ্য ২৪০ কিলোমিটার। যমুনা নদীর সর্বাধিক প্রস্থ ১২০০ মিটার(আরিচা) যমুনার প্রধান উপনদী গুলো হল তিস্তা, ধরলা, করতোয়া, আত্রাই, সুবর্ণশ্রী। করতোয়া যমুনার দীর্ঘতম এবং বৃহত্তম উপনদী।
সাইন গণিতে সাইন বলতে কোনও কোণের একটি ত্রিকোণমিতিক অপেক্ষক বা ফাংশনকে বোঝায়। একটি সুক্ষ্মকোণের (সমকোণ বা ৯০ ডিগ্রী অপেক্ষা ছোট কোণের) সাইন ফাংশন একটি সমকোণী ত্রিভুজের মাধ্যমে সংজ্ঞায়িত করা হয়। নির্ধারিত সুক্ষ্মকোণের জন্য কোণটির বিপরীতে অবস্থিত বাহুর দৈর্ঘ্য এবং সমকোণী ত্রিভুজটির দীর্ঘতম বাহু বা অতিভুজের দৈর্ঘ্যের মধ্যকার অনুপাতই হচ্ছে ঐ কোণটির সাইন ফাংশনের মান।
দিল্লির ইতিহাস ভারতের রাজধানী দিল্লির দীর্ঘ ইতিহাস রয়েছে এবং অতীতে শহরটি বিভিন্ন সাম্রাজ্যগুলির রাজধানী হিসাবে ভারতের একটি গুরুত্বপূর্ণ রাজনৈতিক কেন্দ্র ছিল। দিল্লির প্রাচীন ইতিহাসের বেশিরভাগই কোন প্রমাণ খুঁজে পাওয়া যায়নি এবং এটি ইতিহাসের একটি হারিয়ে যাওয়া সময় হিসাবে বিবেচিত হতে পারে। দিল্লির বিস্তৃত ইতিহাস ১২ শতকের দিল্লির সুলতানাতের সূত্রপাতের সাথে শুরু হয়। তখন থেকে দিল্লি শক্তিশালী সাম্রাজ্য ও শক্তিশালী রাজ্যের উত্তরাধিকারের কেন্দ্রস্থল ছিল। দিল্লিকে দীর্ঘতম সময়ের জন্য রাজধানী শহর এবং বিশ্বের অন্যতম প্রাচীনতম শহরগুলির মধ্যে একটি। এই শহরটিকে বারবার নির্মিত, ধ্বংস এবং পুনর্গঠন করা হয়েছে। যেহেতু বাইরের শক্তিগুলি সফলভাবে ভারতীয় উপমহাদেশ আক্রমণ করেছিল এবং দিল্লির বিদ্যমান রাজধানী শহরকে ধ্বংস করে জয়লাভ করেছিল। কৌশলগত অবস্থানের দ্বারা প্রভাবিত হয়ে এবং বসবাস করার জন্য তারা শহরটিকে তারা আবার পুনঃনির্মান করেছি। দিল্লির মূল হিন্দু, ইসলামী (শহরটিতে ইসলামী শাসন সাত শতাব্দী ধরে বিস্তৃত) ঐতিহ্যের সঙ্গে ব্রিটিশ শাসনকালে নির্মিত লতিয়েন্সের দিল্লিতে ব্রিটিশ স্থাপত্য রয়েছে।
কান্ডালা-ভাটিন্ডা তেল পাইপলাইন কান্ডালা-ভাটিণ্ডা তেল পাইপলাইন-এর নির্মাণকার্য ১৯৯৩ সালে শুরু হয়। ১৯৯৬ সালে এর উদ্ভোধন হয়। এটি ভারতের দীর্ঘতম পাইপলাইন। এর দৈর্ঘ্য ১৪৪৫ কিলোমিটার । এটি গুজরাট, রাজস্থান, হরিয়ানা এবং পাঞ্জাব রাজ্যের মধ্য দিয়ে গেছে। এটি উত্তর ভারতের অঞ্চল গুলিতে তেল সরবরাহ করে।
চীনের মহাখাল মহাখাল বা "বেইজিং-হাংচৌ গ্র্যান্ড খাল" (জিং-হান দা ইউনহে) হল বিশ্বের দীর্ঘতম এবং প্রাচীনতম খাল বা কৃত্রিম নদী এবং এটি চীনের একটি বিখ্যাত পর্যটক গন্তব্য। মহাখাল ইউনেস্কোর বিশ্ব ঐতিহ্যবাহী স্থান হিসেবে স্বীকৃত। বেইজিং থেকে শুরু করে এটি থিয়েনচিন এবং হপেই, শানতুং, চিয়াংসু ও চচিয়াং প্রদেশের হাংচৌ শহরের মধ্য দিয়ে প্রবাহিত হয়ে হুয়াংহো নদী এবং ছাং চিয়াং নদীকে সংযুক্ত করে। খালের প্রাচীনতম অংশটি খ্রিস্টপূর্ব ৫ম শতাব্দীতে নির্মিত, তবে খালের বিভিন্ন অংশগুলো প্রথম সুই রাজবংশের সময় সংযুক্ত ছিল (৫৮১-৬১৮ খ্রি.)। ১২৭১-১৬৩৩ সালে রাজবংশগুলো উল্লেখযোগ্যভাবে খালের পুনঃনির্মাণ করে এবং তাদের মূলধন বেইজিংয়ে সরবরাহ করার জন্য তার রুট পরিবর্তন করে।
টেস্ট ক্রিকেট টেস্ট ক্রিকেট () ক্রিকেট খেলার দীর্ঘতম সংস্করণ ও এটি সর্বোচ্চ মানদণ্ডরূপে বিবেচিত। ক্রিকেটবোদ্ধাদের কাছে প্রকৃত ক্রিকেট হিসেবে এটি পরিচিত। সাধারণত কোন একটি ক্রিকেট দলের খেলার সক্ষমতা যাচাইয়ের প্রধান মানদণ্ডরূপে বিবেচনায় আনা হয়।
যমুনা এক্সপ্রেসওয়ে যমুনা এক্সপ্রেসওয়ে হল ৬-লেন (৮ টি লেনে) বৈশিষ্ট, ২০৫ কিমি দীর্ঘ, কন্ট্রোল-অ্যাক্সেস এক্সপ্রেসওয়ে, যা ভারতের উত্তরপ্রদেশের গ্রেটার নয়ডার সাথে আগ্রা শহরের সংযোগ ঘটিয়েছে। এটি ভারতের দীর্ঘতম ছয়টি লেনের কন্ট্রোল-অ্যাক্সেস এক্সপ্রেসওয়ে প্রসারিতের একটি অংশ। মোট প্রকল্প খরচ ₹১২৮.৩৯ বিলিয়ন (মার্কিন $ ২.০ বিলিয়ন) ছিল।
ভারতের সংগীত প্রত্যেক বছর ডিসেম্বর মাসে চেন্নাই শহরে একটা দীর্ঘ আট সপ্তাহব্যাপী সংগীত ঋতু, বলা ভালো সংগীতের অধিবেশন চলে, যেটাকে বিশ্বের দীর্ঘতম সংগীত মেলা বলা যায়।
মারি নদী মারি () অস্ট্রেলিয়ার প্রধান নদী। ২,৫৮৯ কিমি দীর্ঘ নদীটি দৈর্ঘ্যে দেশটির অন্যান্য নদীর মধ্যে কেবল ডার্লিং নদীর চেয়ে ছোট। নদীটী দক্ষিণ-পূর্ব নিউ সাউথ ওয়েল্‌সে অস্ট্রেলীয় আল্প্‌সে উৎপত্তিলাভ করে উত্তর-পশ্চিমে প্রবাহিত হয়েছে এবং নিউ সাউথ ওয়েল্‌স ও ভিক্টোরিয়া রাজ্যের মধ্যকার সীমান্তের অধিকাংশ গঠন করেছে। দক্ষিণ অস্ট্রেলিয়ায় প্রবেশের পর এটি দক্ষিণে মোড় নিয়েছে এবং আলেক্‌জান্দ্রিনা হ্রদের ভেতর দিয়ে প্রবাহিত হয়ে এনকাউন্টার উপসাগরের কাছে ভারত মহাসাগরে গিয়ে পতিত হয়েছে। নিউ সাউথ ওয়েল্‌সের আলবেরি, ভিক্টোরিয়ার সোয়ান হিল ও মিল্ডুরা এবং দক্ষিণ অস্ট্রেলিয়ার মারি ব্রিজ নদীটির উপর অবস্থিত প্রধান প্রধান শহর। মারি নদী ব্যবস্থা ১০ লক্ষ বর্গকিমি-রও বেশি এলাকার পানি নিষ্কাশন করে। মারাম্‌বিজি এবং ডার্লিং মারির দুই প্রধান উপনদী। ডার্লিঙের উৎপত্তিস্থল থেকে মারি নদীর মোহনা পর্যন্ত জলপথের দৈর্ঘ্য ৩,৭৫০ কিমি, যা অস্ট্রেলিয়ার দীর্ঘতম নদী ব্যবস্থা। অ্যাডেলেইড শহর মারি নদীর উপরেই পানি সরবরাহের জন্য নির্ভর করে। নিউ সাউথ ওয়েল্‌স, ভিক্টোরিয়া ও দক্ষিণ অস্ট্রেলিয়া --- তিনটি রাজ্যই মারিকে সেচকাজে ব্যবহার করে। সেচের জন্য মারি নদীর উপর হিউম হ্রদ নামের ৭০ বর্গকিমি আয়তনের একটি কৃত্রিম জলাধার নির্মাণ করা হয়েছে, যা অস্ট্রেলিয়ার বৃহত্তম এরকম জলাধার।
চেল্লাখালি নদী চেল্লাখালি নদী বা চিল্লাখালি নদী বা চিতলখালি নদী বাংলাদেশ-ভারতের একটি আন্তঃসীমান্ত নদী। নদীটি ভারতের মেঘালয় রাজ্যের পশ্চিম গারো পাহাড় জেলা এবং বাংলাদেশের উত্তর-পূর্বাঞ্চলের শেরপুর জেলার একটি নদী।
নদী প্রধান নদী সাধারণত পাহাড় হতে সৃষ্ট ঝরণা, হিমবাহ থেকে সৃষ্টি হয়, যেমন পদ্মা গঙ্গোত্রী হিমবাহ হতে উৎপন্ন হয়েছে। শাখানদী অন্য কোন নদী হতে উৎপন্ন হয়। যেমন বুড়িগঙ্গা ধলেশ্বরীর শাখা নদী। উপনদী সাধারণত অন্য নদীতে গিয়ে মেশে এবং প্রবাহ দান করে, যেমন আত্রাই নদী। কোন প্রধান নদী অন্য নদীর উপনদীও হতে পারে। আবার পুরুষ ও স্ত্রীবাচক শব্দের ভিত্তিতে এই জলস্রোতকে দুই ভাগে ভাগ করা হয়েছে। যে সকল জলস্রোতের নাম স্ত্রীবাচক তাদের নদী বলা হয়। এদের নাম দীর্ঘস্বর কারান্ত হয়। যেমনঃ মেঘনা, যমুনা, কর্ণফুলী, কুশিয়ারা ইত্যাদি। যে সকল জলস্রোতের নাম পুরুষবাচক তাদের বলা হয় নদ। এদের নাম হ্রস্বস্বর কারান্ত হয়। যেমনঃ কপোতাক্ষ, ব্রহ্মপুত্র, নীল নদ ইত্যাদি নদ। তবে এই নিয়ম সেসকল নদীর ক্ষেত্রে প্রযোজ্য,যাদের নাম পৌরাণিক।
রাইন নদী রাইন (ওলন্দাজ: Rijn, ফরাসি: Rhin, জার্মান:Rhein, ইতালীয়: Reno, লাতিন: Rhenus ) , ইউরোপের দীর্ঘতম ও সর্বাপেক্ষা গুরুত্বপূর্ণ নদীসমূহের মধ্যে অন্যতম। এর দৈর্ঘ্য ১,৩২০ কিমি (৮২০ মাইল)। প্রতিসেকেন্ডে গড়ে এর মধ্য দিয়ে ২,০০০ ঘন মিটার পানি প্রবাহিত হয়। নদীটির নাম এসেছে সেল্টিক ভাশার রেনোস (Renos) শব্দ থেকে, যার আক্ষরিক অর্থ "যা প্রবাহিত হচ্ছে" (এই শব্দটি আবার এসেছে প্রটো-ইন্দো-ইউরোপায়ন শব্দমূল "রেই" (rei = প্রবাহিত হওয়া, দৌড়ানো), যার থেকে ইংরেজি Run (দৌড়ানো) শব্দটিও এসেছে)।
তাপ্তি নদী তাপ্তি নদী (গুজরাটি: તાપ્તી, হিন্দি: ताप्ती; আদিনাম তাপী নদী, সংস্কৃত: तापी) মধ্য ভারতের একটি নদী। ৭২৪ কিলোমিটার দীর্ঘ এই নদীটি উপদ্বীপীয় ভারতের অন্যতম প্রধান নদী। এই অঞ্চলে যে তিনটি মাত্র পশ্চিমবাহিনী নদী আছে, তাপ্তি তার মধ্যে অন্যতম (অন্য নদীদুটি হল নর্মদা ও মাহি নদী।
ডিব্রুগড়-কন্যাকুমারী বিবেক এক্সপ্রেস প্রতি সপ্তাহে চলাচলকারী এই ট্রেনটি, যার নম্বর ১৫৯০৫/১৫৯০৬, বর্তমানে ভারত উপমহাদেশের দীর্ঘতম রুটের ট্রেন৷ এটি ভারতের উত্তর-পূর্ব অঞ্চল তথা আসামের ডিব্রুগড়কে ভারতের প্রধান ভূ-খন্ডের সর্ব-দক্ষিন অঞ্চল তামিল নাড়ুর কন্যাকুমারীর সাথে সংযুক্ত করে৷ ট্রেনটি ডিব্রুগড় হতে কন্যাকুমারী পর্যন্ত সর্বমোট ৪২৭৩ কিলোমিটার পথ পরিভ্রমণ করে৷ এই এক্সফ্রেস ট্রেনটি যাত্রাপথে ৫৭ বি স্টেশনে থামে।
ভারতের ভূগোল হিমালয় পর্বতমালা বিশ্বের উচ্চতম পর্বতমালা। নেপাল-চীন সীমান্তে অবস্থিত মাউন্ট এভারেস্ট এই পর্বতের উচ্চতম শৃঙ্গ। ভারতের উত্তর-পূর্ব সীমান্তে এই পর্বতমালা ভারতকে উত্তর-পূর্ব এশিয়া থেকে বিচ্ছিন্ন করেছে। হিমালয় বিশ্বের নবীনতম পর্বতমালাগুলির অন্যতমও বটে। প্রায় ৫ লক্ষ বর্গকিলোমিটার জুড়ে অবস্থিত এই পর্বতমালা পশ্চিমে জম্মু ও কাশ্মীর থেকে পূর্বে অরুণাচল প্রদেশ পর্যন্ত অবিচ্ছিন্নভাবে প্রায় ২,৫০০ কিলোমিটা দীর্ঘ। এই দুই রাজ্যের সঙ্গে হিমাচল প্রদেশ, উত্তরাখণ্ড, সিক্কিম ও পশ্চিমবঙ্গ (দার্জিলিং জেলার কিয়দংশ) হিমালয় পার্বত্য অঞ্চলের অন্তর্গত। হিমালয়ের অসংখ্য শৃঙ্গের উচ্চতা ৭০০০ মিটারের অধিক। তুষাররেখা সিক্কিমের কাছে ৬০০০ মিটার ও কাশ্মীরে ৩০০০ মিটারের উপর অবস্থিত। ভারতের প্রশাসনিক নিয়ন্ত্রণাধীন অঞ্চলের মধ্যে অবস্থিত সর্বোচ্চ শৃঙ্গ হল সিক্কিম-নেপাল সীমান্তে অবস্থিত কাঞ্চনজঙ্ঘা। হিমালয়ের অধিকাংশ শৃঙ্গই সারাবছর তুষারাবৃত অবস্থায় থাকে। মধ্য এশিয়া থেকে আগত হিমশীতল ক্যাটাবেটিক বায়ু ভারতে প্রবেশে বাধাদান করে হিমালয়। এই কারণে উত্তর ভারতে শীতকাল বেশ সহনীয় হয়। আবার একই কারণে এদেশে গ্রীষ্মকাল বেশ উষ্ণ হয়। 
কারাকোরাম বিতর্কিত জম্মু ও কাশ্মীর অঞ্চলে অবস্থিত। এই পর্বতমালার প্রায় ৬০টি শৃঙ্গের উচ্চতা ৭০০০ মিটার বা ততোধিক। এর মধ্যে বিশ্বের দ্বিতীয় বৃহত্তম পর্বতশৃঙ্গ কে২ (উচ্চতা ৮৬১১ মিটার) অন্যতম। মাউন্ট এভারেস্টের (উচ্চতা ৮৮৪৮ মিটার) তুলনায় এই শৃঙ্গের উচ্চতা মাত্র ২৩৭ মিটার কম। কারাকোরামের দৈর্ঘ্য প্রায় ৫০০ কিলোমিটার। মেরু অঞ্চলের বাইরে কারাকোরামেই সর্বাধিক সংখ্যক হিমবাহের দেখা মেলে। সিয়াচেন হিমবাহ (দৈর্ঘ্য ৭০ কিলোমিটার) ও বিয়াফো হিমবাহ (দৈর্ঘ্য ৬৩ কিলোমিটার) মেরু অঞ্চলের বাইরে বিশ্বের দ্বিতীয় ও তৃতীয় দীর্ঘতম হিমবাহ। . কারাকোরামের উত্তর-পশ্চিম সীমার ঠিক পশ্চিমে অবস্থিত হিন্দুরাজ পর্বতশ্রেণী। এর পিছনেই অবস্থিত হিন্দুকুশ পর্বতশ্রেণী। কারাকোরামের দক্ষিণ সীমা নির্ধারিত করেছে গিলগিট সিন্ধু ও শায়োক নদী। এই তিন নদীই কারাকোরামকে হিমালয়ের উত্তর-পশ্চিম সীমান্ত থেকে বিচ্ছিন্ন করেছে।
জালুখালি নদী জালুখালি নদী বা চলতি নদী বা জালুখালী নদী বাংলাদেশ-ভারতের একটি আন্তঃসীমান্ত নদী। নদীটি ভারতের মেঘালয় রাজ্যের পশ্চিম খাসি পাহাড় জেলা ও দক্ষিণ পশ্চিম খাসি পাহাড় জেলা এবং বাংলাদেশের সুনামগঞ্জ জেলার বিশ্বম্ভরপুর উপজেলা ও সুনামগঞ্জ সদর উপজেলার একটি নদী।
বাংলাদেশের ইতিহাস ১৬৬৩ সালে [[শায়েস্তা খাঁ|শায়েস্তা খান]] বাংলার সুবাদার নিযুক্ত হয়েছিলেন। তিনি বাংলার দীর্ঘতম গভর্নর ছিলেন। তার সময়ে বাংলার সুখ ও শান্তি চরমে ওঠে। কথিত রয়েছে তার সময় টাকায় অাট মণ চাল পাওয়া যেত। শায়েস্তা খানের বিখ্যাত কীর্তি [[অারাকান|অারাকানের]] জলদস্যুদের হাত থেকে [[চট্টগ্রাম|চট্টগ্রামের]] পুনর্দখল করা। ১৬৬৫ সালে শায়েস্তা খান নিজ পুত্র বুজুর্গ উমেদ খানকে অধিনায়ক মনোনীত করে অারাকানে সৈন্য প্রেরণ করেন। ১৬৬৬ সালের ২৩ ও ২৪ জানুয়ারী সংঘটিত কাঠালিয়ার যুদ্ধে মগ বাহিনী সম্পূর্ণ রূপে বিধ্বস্ত হয়। পরে তারা [[কর্ণফুলী নদী|কর্ণফুলী নদীতে]] প্রতিরোধ গড়ে তুললে মুঘল নৌবহরের কামানের সামনে পরাস্ত হয়। চট্টগ্রামে পুনরায় মুঘল অাধিপত্য স্থাপিত হয়। শায়েস্তা খান এর নতুন নামকরণ করেন ইসলামাবাদ। চট্টগ্রাম দখল করে মগদের হাতে বন্দী অসংখ্য নর নারীকে মুক্তি দেওয়া হয়।
পাটলিপুত্র জংশন পাটনা শহর ভারতের সর্ববৃহৎ রেলরুট নতুন দিল্লি-কলকাতা রেলরুটে অবস্থিত। শহরটিতে ছয়টি বড় স্টেশন আছে যথা: পাটলিপুত্র জংশন, পাটনা জংশন, রাজেন্দ্রনগর টার্মিনাল, গুলজারবাগ স্টেশন, দানাপুর স্টেশন এবং পাটনা সাহেব স্টেশন; সেই সাথে শহরটিকে ভারতের বৃহৎ রেলওয়ে হাব হিসেবে গণ্য করা হয়। ২০১৬ সালের জানুয়ারিতে, ভারতের বৃহৎ রেল-সড়ক মিশ্র সেতু গঙ্গা রেল-সড়ক সেতুর নির্মাণকার্য সম্পন্ন হয়েছে যা পাটনার নিকটেই এবং পাটনা ও ভরপুরা পাহলেজা ঘাটকে (সোনপুর) সংযুক্ত করেছে। উক্ত সেতুটি দৈর্ঘ্যসম্পন্ন, এবং এছাড়া সেতুটি ভারতের দীর্ঘতম তথা বিশ্বের দীর্ঘতর সেতু সমূহের একটি।
বসফরাস সেতু ১৯৭৩ সালে সেতু নির্মান সম্পন্ন হওয়ার পরে, যুক্তরাষ্ট্র-এর বাইরে দীর্ঘতম সাসপেনশন সেতু (দীর্ঘতম সাসপেনশন ব্রিজের চতুর্থাংশের তালিকা) এবং বিশ্বের চতুর্থ দীর্ঘতম সাসপেন্সন সেতুতে পরিনত হয়। (প্রথম তিনটি হল ভেরেজানো- নরওয়ে ব্রিজ, গোল্ডেন গেট ব্রিজ এবং ম্যাকিন্যাক সেতু)।
নাগর নদী নাগর নদী বা নাগর আপার নদী বাংলাদেশ-ভারতের একটি আন্তঃসীমান্ত নদী। এটি ভারতের পশ্চিমবঙ্গের উত্তর দিনাজপুর জেলা এবং বাংলাদেশের উত্তর-পশ্চিমাঞ্চলের পঞ্চগড় এবং ঠাকুরগাঁও জেলার একটি নদী। বাংলাদেশ পানি উন্নয়ন বোর্ড বা "পাউবো" কর্তৃক নাগর আপার নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৬৫।
উমর ইবনুল খাত্তাব উমর ইবনুল খাত্তাব (, জন্ম ৫৮৩ খ্রিষ্টাব্দমৃত্যু ৬৪৪ খ্রিষ্টাব্দ) ছিলেন ইসলামের দ্বিতীয় খলিফা এবং প্রধান সাহাবিদের অন্যতম। আবু বকরের মৃত্যুর পর তিনি দ্বিতীয় খলিফা হিসেবে দায়িত্ব নেন। উমর ইসলামী আইনের একজন অভিজ্ঞ আইনজ্ঞ ছিলেন। ন্যায়ের পক্ষাবলম্বন করার কারণে তাকে "আল ফারুক" (সত্য মিথ্যার পার্থক্যকারী) উপাধি দেওয়া হয়। "আমিরুল মুমিনিন" উপাধিটি সর্বপ্রথম তার ক্ষেত্রে ব্যবহৃত হয়েছে। ইতিহাসে তাকে প্রথম উমর হিসেবেও উল্লেখ করা হয়। নামের মিল থাকার কারণে পরবর্তী কালের উমাইয়া খলিফা উমর ইবনে আবদুল আজিজকে দ্বিতীয় উমর হিসেবে সম্বোধন করা হয়। সাহাবিদের মর্যাদার ক্ষেত্রে সুন্নিদের কাছে আবু বকরের পর উমরের অবস্থান। শিয়া সম্প্রদায় উমরের এই অবস্থান স্বীকার করে না।
উমর ইবনে আবদুল আজিজ উমর ইবনে আবদুল আজিজ ( জন্ম : ২ নভেম্বর ৬৮২, ২৬ সফর ৬৩ হিজরি; মৃত্যু : ৩১ জানুয়ারি ৭২০, ১৬ রজব ১০১ হিজরি) ()উমাইয়া বংশীয় একজন শাসক। উমাইয়া বংশীয় অন্যান্য শাসকদের মতো তাকেও মুসলিম জাহানের খলিফা হিসেবে গণ্য করা হয়। খুলাফায়ে রাশেদিন এর চার খলিফার সাথে তুলনা করতে গিয়ে অনেকে তাকে ইসলামের পঞ্চম খলিফা বলে থাকেন। তিনি ইসলামের ইতিহাসে দ্বিতীয় উমর নামে পরিচিত ছিলেন।
দ্বিতীয় আবদুল মজিদ দ্বিতীয় আবদুল মজিদ(তুর্কি ভাষায় Abdülmecit উসমানীয় তুর্কি ভাষায় عبد المجید الثانی Abdülmecid el-Sânî) (২৯ মে ১৮৬৮, ইস্তানবুল - ২৩ আগস্ট ১৯৪৪, প্যারিস) ছিলেন ইসলামের শেষ খলিফা। তিনি উসমানীয় রাজবংশে জন্মগ্রহণ করেন। ১৯২২ সাল থেকে ১৯২৪ সাল পর্যন্ত তিনি ক্ষমতায় অধিষ্ঠিত ছিলেন। তিনি ছিলেন উসমানীয় রাজপরিবারের ৩৭তম প্রধান।
জায়েদ ইবনুল খাত্তাব জায়েদ ইবনুল খাত্তাব (আরবি:زيد بن الخطاب) ছিলেন একজন সাহাবি এবং ইসলামের দ্বিতীয় খলিফা উমর ইবনুল খাত্তাবের বড় ভাই।
উমারের পরিবার উমার ইবনে খাত্তাব (ঈসায়ী ৫৭৭-৬৪৪), উমার আল ফারুক নামেও পরিচিত, ফারুক অর্থ সত্য মিথ্যার বিভেদকারী। তিনি ছিলেন কুরাইশ বংশের বানু আদি গোত্রের সন্তান। তিনি ছিলেন ইসলামের দ্বিতীয় খলীফা
উসমানীয় খিলাফত প্রথমদিকে ন্যাশনাল এসেম্বলি নতুন শাসনের ভেতর খিলাফতে স্থান দিতে ইচ্ছুক ছিল বলে মনে হয় এবং ষষ্ঠ মুহাম্মদের দেশত্যাগের পর তার এক ভাই দ্বিতীয় আবদুল মজিদকে খলিফা হিসেবে বসায়। কিন্তু এসময় এই পদে কোনো কর্তৃত্ব অবশিষ্ট ছিল না। আবদুল মজিদের অবস্থান ছিল সম্পূর্ণ আনুষ্ঠানিক। মোস্তফা কামাল আতাতুর্ক‌ উসমানীয় রাজবংশ ও এর ইসলামি অবস্থানের বিরোধী ছিলেন। আবদুল মজিদকে খলিফা হিসেবে ঘোষণা করার পর কামাল ঐতিহ্যবাহী উসমানীয় অনুষ্ঠান সম্পন্ন করার অনুমতি দেননি। তিনি বলেন,
মক্কা অবরোধ (৬৮৩) মক্কা অবরোধ ৬৮৩ সালে দ্বিতীয় মুসলিম গৃহযুদ্ধের সময় সংঘটিত হয়। এসময় মক্কার প্রধান ছিলেন আবদুল্লাহ ইবনে জুবায়ের। উমাইয়া খলিফা প্রথম ইয়াজিদের বিপক্ষে সবচেয়ে শক্ত প্রতিপক্ষ ছিলেন আবদুল্লাহ ইবনে জুবায়ের। মদিনার পর ইসলামের আরেক পবিত্র শহর মক্কা ইয়াজিদের বিরুদ্ধে বিদ্রোহ করে। উমাইয়া কর্তৃপক্ষ আরবের বিদ্রোহ দমন করার জন্য সেনা প্রেরণ করে। উমাইয়া সেনারা মদিনার লোকদের পরাজিত করে শহরের নিয়ন্ত্রণ নেয়। কিন্তু মক্কা মাসব্যাপী অবরোধের মুখে পড়ে। এসময় কাবা আগুনে ক্ষতিগ্রস্থ হয়। ইয়াজিদের আকস্মিক মৃত্যুর খবর পৌছার পর অবরোধ সমাপ্ত হয়। উমাইয়া কমান্ডার হুসাইন ইবনে নুমায়েরের অনেক অনুরোধের পরও সিরিয়া গিয়ে খলিফা হওয়ার প্রস্তাবে আবদুল্লাহ ইবনে জুবায়ের সাড়া না দিলে তিনি একাই তার সেনাদের নিয়ে ফিরে আসেন। আবদুল্লাহ ইবনে জুবায়ের গৃহযুদ্ধের পুরো সময়েই মক্কায় ছিলেন। তবে মুসলিম বিশ্বে তিনি খলিফা হিসেবে ব্যাপকভাবে স্বীকৃত ছিলেন না। ৬৯২ সালে উমাইয়ারা আরেকটি সেনাদল প্রেরণ করে এবং এসময় মক্কা অবরোধ ও জয় করা হয়।
তৃতীয় ইয়াজদিগার্দ তৃতীয় ইয়াজদিগার্দ (ফারসি: یزدگرد سوم) (ইয়াজদিগার্দ শব্দের অর্থ “দেবতার সৃষ্টি”) ছিলেন পারস্যের সাসানীয় সাম্রাজ্যের অষ্টাত্রিংশ ও শেষ জরথুষ্ট্রীয় সম্রাট (ইরানের সর্বশেষ সম্রাট হচ্ছেন মুহাম্মদ রেজা শাহ পাহলভী)। তিনি ৬৩২ খ্রিষ্টাব্দ থেকে ৬৫১ খ্রিষ্টাব্দ পর্যন্ত পারস্য সাম্রাজ্যের সম্রাট ছিলেন। তাঁর পিতার নাম ছিল শাহরিয়ার যিনি ছিলেন সম্রাট দ্বিতীয় খসরুর এক পুত্র। সম্রাট তৃতীয় ইয়াজদিগার্দের শাসনামলে পারস্য সাম্রাজ্য অনেক দুর্বল হয়ে উঠে। ইয়াজদিগার্দের সিংহাসন আরোহণের এক বছর পর পারস্য সাম্রাজ্যে মুসলিম আরবরা খলীফা হযরত আবু বকর (رضي الله عنه)-এর অধীনে সামরিক অভিযান চালায়। ৬৫১ খ্রিষ্টাব্দে খলীফা হযরত ওমর ইবনে আল-খাত্তাব (رضي الله عنه)-এর শাসনামলে তৃতীয় ইয়াজদিগার্দের পতন হয়, যার ফলে পারস্য সাম্রাজ্য ইসলামী খিলাফতের অধীনে আসে।
জাফর আল-সাদিক জা'ফর সাদেক ইবন মুহাম্মাদ বাকের () (702–765 C.E. or 17th Rabī‘ al-Awwal 83 AH – 15th Shawwāl 148 AH) একজন প্রখ্যাত ইসলামী চিন্তাবিদ এবং মনীষী। তিনি পিতার দিক থেকে ইসলামের চতু্থ খলিফা আলীর এবং মাতার দিকথেকে ইসলামের প্রথম খলিফা আবু বকর-এর সাথে যুক্ত ছিলেন। ইসলামের নবী মুহাম্মদের ভবিষ্যবাণী অনুযায়ি তিনি তের ইমামের একজন । নবী বংশের ষষ্ঠ ইমাম হিসেবে শিয়া সম্প্রদায়ের মান্য ।
দ্বিতীয় ইয়াজিদ ইয়াজিদ বিন আবদুল মালিক বা দ্বিতীয় ইয়াজিদ (৬৮৭ – ২৬ জানুয়ারি ৭২৪) () ছিলেন একজন উমাইয়া খলিফা। তিনি ৭২০ থেকে ৭২৪ সালে তার মৃত্যুর আগ পর্যন্ত খলিফা হিসেবে আসীন ছিলেন।
প্রথম মারওয়ান মারওয়ান ইবনুল হাকাম ইবনে আবুল আস ইবনে উমাইয়া (৬২৩-৭ মে ৬৮৫) () ছিলেন চতুর্থ উমাইয়া খলিফা। তিনি খলিফা উসমান ইবনে আফফানের চাচাত ভাই ছিলেন। ৬৮৪ সালে খলিফা দ্বিতীয় মুয়াবিয়া ক্ষমতা হারানোর পর তিনি খলিফা হন। তার ক্ষমতারোহণের মাধ্যমে আবু সুফিয়ানের বংশধরদের কাছ থেকে হাকামের বংশধরদের কাছে ক্ষমতা চলে আসে। তারা উভয়েই উমাইয়ার নাতি ছিলেন। হাকাম ছিলেন উসমান ইবনে আফফানের চাচা।
উমাইয়া খিলাফত ইসলামের প্রাথমিক যুগে বিচারের কাজ মুহাম্মদ (সা) ও খলিফারা ব্যক্তিগতভাবে তদারক করতেন। সাম্রাজ্যের বিস্তৃতি ব্যাপক হওয়ার পর খলিফা উমর পৃথক বিচারবিভাগ চালু করেন এবং ২৩ হিজরি/৬৪৩ খ্রিষ্টাব্দে মিশরে প্রথম কাজি নিযুক্ত করা হয়। ৬৬১ খ্রিষ্টাব্দের পর উমাইয়া খলিফা হিশাম ও দ্বিতীয় ওয়ালিদের সময় মিশরের বেশ কিছু বিচারক একের পর একজন দায়িত্বপালন করেন।
শরিফিয়ান খিলাফত ১৯২২ সালের ১ নভেম্বর তুরস্কের স্বাধীনতা যুদ্ধের মধ্যবর্তী সময়ে উসমানীয় সাম্রাজ্যের বিলুপ্তি হয়। তবে সুলতানের পদ না থাকলেও খলিফার পদ আরো ১৬ মাস টিকে ছিল। এসময়ের মধ্যে খলিফা ছিলেন দ্বিতীয় আবদুল মজিদ। ১৯২৪ সালের ৩ মার্চ পর্যন্ত নবগঠিত তুর্কি প্রজাতন্ত্রের পৃষ্ঠপোষকতায় তিনি খলিফা হিসেবে দায়িত্ব পালন করেন। এরপর তুরস্কের গ্র্যান্ড ন্যাশনাল এসেম্বলি খিলাফতকে বিলুপ্ত ঘোষণা করে। মক্কার শরিফ হুসাইন বিন আলি নিজেকে খলিফা ঘোষণা করেন। তার দাবি ছিল যে তিনি নবির বংশের ব্যক্তি এবং ইসলামের প্রথম দুই পবিত্র স্থান মসজিদুল হারাম ও মসজিদে নববী তার আওতাধীন রয়েছে তাই তিনি খিলাফতের দাবিদার। এই দুই মসজিদের তত্ত্বাবধান খলিফার জন্য অলঙ্ঘনীয় শর্ত ছিল। দ্য টাইমস অনুযায়ী শেষ উসমানীয় সুলতান ও সাবেক খলিফা ষষ্ঠ মুহাম্মদ একটি টেলিগ্রাফ পাঠিয়ে হুসাইনের খিলাফতের দাবিকে সমর্থন করেন। তবে হুসাইন বিন আলির খিলাফত এসময় ঔপনিবেশিক শক্তির আওতাধীন আরব বিশ্বের ব্যাপক স্বীকৃতি লাভে ব্যর্থ হয়। ইবনে সৌদের ইখওয়ান বাহিনী কর্তৃক হেজাজ বিজয়ের পর হুসাইনের হাশিমি পরিবারকে হেজাজ ছেড়ে পালিয়ে যেতে হয়। ফলে শরিফিয়ান খিলাফতের বিলুপ্তি ঘটে।
দ্বিতীয় মুহাম্মদ (কর্ডোবা) দ্বিতীয় মুহাম্মদ আল মাহদি () ছিলেন কর্ডো‌বা খিলাফতের চতুর্থ খলিফা। ৭,০০০ সেনাকে সেনাবাহিনী থেকে বের করে দেয়ার পর তিনি তার অনেক প্রজার বিরোধীতার কারণ হন। তার রাজনৈতিক প্রতিদ্বন্দ্বী সুলাইমানের উত্থানের কারণে তিনি তার খলিফা উপাধি ধরে রাখতে সচেষ্ট ছিলেন। গোলযোগপূর্ণ শাসনের পর তিনি ক্ষমতা হারান।
আব্বাস ইবনুল ওয়ালিদ দ্বিতীয় আল-ওয়ালিদের শাসনামলের প্রথম দিকে আব্বাস খলিফার বিরোধিতা করতে অনিচ্চুক ছিলেন। তবে পরবর্তীতে দ্বিতীয় আল-ওয়ালিদের বিরুদ্ধে অভ্যুত্থানে অংশ নেন। এতে ওয়ালিদ অপসারিত হন এবং আব্বাসের ভাই তৃতীয় ইয়াজিদ খলিফা হন। ইয়াজিদ ও তার উত্তরসূরি ইবরাহিম ইবনুল ওয়ালিদ উভয়েই দীর্ঘসময় সিংহাসনে ছিলেন না। দ্বিতীয় মারওয়ান খলিফা হওয়ার পর আব্বাসকে বন্দী করে হারানের কারাগারে আটক করা হয়। এখানে ৭৫০ সালে তিনি রোগাক্রান্ত হয়ে মারা যান।
উসমান ইবন আফ্‌ফান উসমান ইবন আফ্‌ফান () (c. ৫৮০ - জুন ১৭ ৬৫৬) ছিলেন ইসলামের তৃতীয় খলিফা। ৬৪৪ থেকে ৬৫৬ খ্রিষ্টাব্দ পর্যন্ত খিলাফতে অধিষ্ঠিত ছিলেন। খলিফা হিসেবে তিনি চারজন খুলাফায়ে রাশিদুনের একজন। উসমান আস-সাবিকুনাল আওয়ালুনের (প্রথম পর্বে ইসলাম গ্রহণকারী) অন্তর্ভুক্ত। এছাড়াও তিনি আশারায়ে মুবাশ্‌শারা'র একজন এবং সেই ৬ জন সাহাবীর মধ্যে অন্যতম যাদের উপর মুহাম্মদ (সা.) সন্তুষ্ট ছিলেন।। তাঁকে সাধারণত হযরত উসমান (রা.) হিসেবে উল্লেখ করা হয়।
খাত্তাব ইবনে নুফাইল খাত্তাব ইবনে নুফাইল ছিলেন ইসলামের দ্বিতীয় খলিফা ও সাহাবী উমর ইবনুল খাত্তাবের পিতা। তার স্ত্রী অর্থাৎ উমরের মাতার নাম ছিল হানতামাহ বিনতে হিশাম। তার আরো এক জ্যেষ্ঠ পুত্র ও এক কনিষ্ঠ কন্যা ছিল, তারা হলেন যায়িদ ইবনুল খাত্তাব এবং ফাতিমা বিনতে খাত্তাব|। ফাতিমাকে তিনি সাঈদ ইবনে যায়িদের সাথে বিয়ে দিয়েছিলেন। তিনি অত্যন্ত খিটখিটে স্বভাবের লোক ছিলেন। তার সন্তানদের মধ্যে একমাত্র উমর ইসলাম গ্রহণের পূর্বে তার সকল কাজে সঙ্গ দিতেন। তার তিন পুত্র ও কন্যাই পরবর্তীকালে ইসলাম ধর্ম গ্রহণ করেন।
দ্বিতীয় মারওয়ান মারওয়ান ইবনে মুহাম্মদ ইবনে মারওয়ান বা দ্বিতীয় মারওয়ান (৬৮৮ – ৬ আগস্ট ৭৫০) (Arabic: مروان بن محمد بن مروان بن الحكم / ALA-LC: "Marwān bin Muḥammad bin Marwān bin al-Ḥakam") ছিলেন একজন উমাইয়া খলিফা। তিনি ৭৪৪ থেকে ৭৫০ সাল পর্যন্ত শাসন করেন। তিনি দামেস্কের উমাইয়া খিলাফতের শেষ খলিফা ছিলেন। তাকে হত্যা করা হয়।
সিরিয়ায় ইসলাম আহ্‌মদীয়া হল ছোট ইসলামী সম্প্রদায়। ১৯২০ সালের শুরুতে এর বিকাশ শুরু হয়। সম্প্রদায়ের দ্বিতীয় খলিফা মির্জা বাশির উদদীন মাহমুদ আহমাদ তার ইউরোপ ও মধ্যপ্রাচ্য সফরের সুযোগে দামেস্ক বেড়াতে এসেছিলেন। তিনি সায়িদ জায়িন আল আবিদিন ওয়ালিউল্লাহ শাহ এবং জালাল আল দিন শামসকে আহমাদিয়ার নিয়ম কানুন ছড়িয়ে দেয়ার জন্যে নিযুক্ত করলেন। তাদের সাথে ছিলেন মোউলবী আবু আল আতা জালান্ধারি, যিনি জেরুজালেমে আহমাদিয়ার ধর্ম প্রচারে নিযুক্ত ছিলেন। এই তিনজন তাদের সময় ব্যয় করেছেন সিরিয়ার বিভিন্ন শহরে, বিশেষ করে হাইফা, বেইরুত, কায়রোতে, আহ্‌মদীয়ার নিয়ম কানুন মানুষের মাঝে পৌঁছে দেয়ার জন্য।
খিলাফত খলীফা () শব্দটির আভিধানিক অর্থ উত্তরাধিকারী, প্রতিনিধিত্বকারী, সেনাপ্রধান।
ইসলামী পরিভাষায় খলীফা হলেন এমন ব্যক্তি যিনি যাবতীয় বিষয়ে শরীআত অনুযায়ী সমস্ত উম্মাতকে পরিচালিত করেন। ইসলামী রাষ্ট্রে খলীফা সর্বোচ্চ রাষ্ট্রীয় ক্ষমতার অধিকারী। তিনি রাষ্ট্রের বিভিন্ন অঞ্চলে গভর্ণর, শাসক, নেতা, কাযী নিযুক্ত করেন।
ষষ্ঠ মুহাম্মদ ১৯ নভেম্বর মুহাম্মদের চাচাত ভাই দ্বিতীয় আবদুল মজিদ খলিফা হন। ১৯২৪ সালে গ্র্যান্ড ন্যাশনাল এসেম্বলি খিলাফত বিলুপ্ত করার পূর্ব পর্যন্ত তিনি খলিফা ছিলেন।
খালিদ ইবনে ইয়াজিদ রসায়নের ইতিহাসে খালিদ ঐতিহাসিক চরিত্র। খালিদের সঠিক জন্ম তারিখ জানা যায় না। খালিদ উমাইয়া রাজপুত্র ছিলেন। তিনি ছিলেন খলিফা দ্বিতীয় মুয়াবিয়া এর ভাই। খালিদ খলিফা পদ গ্রহণের সুযোগ হারিয়ে মিশরে রসায়ন শিক্ষা গ্রহন করতে যান। তিনি ছিলেন বই সংগ্রাহক, তিনি বিভিন্ন সাহিত্য আরবি ভাষায় অনুবাদ করেছেন। . তিনি ৭০৪ খ্রিস্টাব্দে মারা যান।
প্রথম ইয়াজিদ ইয়াজিদ ইবনে মুয়াবিয়া ইবনে আবি সুফিয়ান (২০ জুলাই ৬৪৭ – ১৪ নভেম্বর ৬৮৩) সাধারণভাবে প্রথম ইয়াজিদ বলে পরিচিত, ছিলেন উমাইয়া খিলাফতের দ্বিতীয় খলিফা। উত্তরাধিকার সূত্রে খিলাফত লাভকারীদের মধ্যে তিনি সর্বপ্রথম খলিফা হন। তার পিতা প্রথম মুয়াবিয়া তাকে খলিফা নিযুক্ত করেন। তিনি ৬৮০ থেকে ৬৮৩ সাল পর্যন্ত তিন বছর শাসন করেন।
উসমানীয় খিলাফত উসমানীয়দের উত্থানের সময় সুলতান দ্বিতীয় মুহাম্মদ খলিফার অধিকার দাবি করেন। তার নাতি প্রথম সেলিম মুসলিম ভূমিগুলো জয় করে ইসলামের পবিত্র স্থানসমূহের রক্ষক হন। পরবর্তীতে ইউরোপের সাথে প্রতিযোগীতায় ধীরে ধীরে সাম্রাজ্যের পতন হয়। চূড়ান্ত পর্যায়ে সাম্রাজ্য বিভক্ত হয়ে যায়। শেষ খলিফা দ্বিতীয় আবদুল মজিদ দুই বছরের জন্য দায়িত্ব পান। কিন্তু কামাল আতাতুর্কে‌র সংস্কারের সময় খিলাফত বিলুপ্ত করে দেয়া হয়।
হজ্জ মক্কা বিজয়-এর দ্বিতীয় বছরে ইসলামের নবী মুহম্মাদ তাঁর জীবনের সর্বশেষ হজ্ব পালন করেন। এটি বিদায় হজ্জ নামে মুসলিমদের কাছে পরিচিত। এর পূর্ববর্তী বৎসরে তিনি হজ্ব করেননি। মক্কা বিজয়ের পরবর্তী বছরে ইসলামের প্রথম খলিফা আবুবকর এর নেতৃত্বে হজ্ব সম্পাদিত হয়। পরবর্তী বৎসরে মুহম্মাদ হজ্বের নেতৃত্ব দান করেন। বিদায় হজ্বের মাধ্যমে তিনি মুসলিমদের জন্য আদর্শরূপে হজ্ব পালনের নিয়মাবলী উল্লেখ এবং প্রদর্শন করেন। এই হজ্বের সময় তিনি আরাফাতের ময়দান-এ যে ভাষণ প্রদান করেন তা মুসলিমদের কাছে বেশ তাৎপর্যপূর্ণ।
মাসলামা ইবনে আবদুল মালিক মাসলামা ছিলেন উমাইয়া খলিফা আবদুল মালিক ইবনে মারওয়ানের (শাসনকাল ৬৮৫–৭০৫) পুত্র। খলিফা প্রথম আল-ওয়ালিদ (শাসনকাল ৭০৫–৭১৫), সুলাইমান ইবনে আবদুল মালিক (শাসনকাল ৭১৫-৭১৭), দ্বিতীয় ইয়াজিদ (শাসনকাল ৭২০–৭২৪) ও হিশাম ইবনে আবদুল মালিক (শাসনকাল ৭২৪–৭৪৩) তার সৎভাই ছিলেন। মাসলামার মা দাসী হওয়ায় তিনি উত্তরাধিকারী হননি।
মক্কা অবরোধ (৬৮৩) ২৬ নভেম্বর পর্যন্ত অবরোধ চলে। এসময় ইয়াজিদের মৃত্যুর খবর পৌছায়। এরপর হুসাইন ইবনে নুমায়ের আবদুল্লাহ ইবনে জুবায়েরের সাথে আলোচনায় আসেন। দামেস্কের উমাইয়া কর্তৃপক্ষ ইয়াজিদের তরুণ পুত্র দ্বিতীয় মুয়াবিয়াকে খলিফা ঘোষণা করলেও পরিস্থিতি বিভিন্ন প্রদেশে ভাল ছিল না। হুসাইন ইবনে নুমায়ের তাই আবদুল্লাহ ইবনে জুবায়েরকে খলিফা হিসেবে মানতে ইচ্ছুক ছিলেন এবং শর্ত দেন তাকে ক্ষমা ঘোষণা করতে হবে এবং হুসাইনের সাথে দামেস্ক যেতে হবে। ইবনে জুবায়ের দ্বিতীয় শর্তে রাজি ছিলেন না। কারণ এটি তাকে সিরিয়ান অভিজাতদের নিয়ন্ত্রণাধীন করে ফেলত। এরপর হুসাইন তার সেনাদল নিয়ে সিরিয়ার উদ্দেশ্যে রওনা হন।
হামাদ বিন ঈসা আল খলিফা হামাদ বিন ঈসা আল খলিফা যার পূর্ণ নাম হামাদ বিন ঈসা বিন সালমান আল খলিফা (Arabic: حمد بن عيسى بن سلمان آل خليفة‎ Ḥamad bin ʿĪsā bin Salmān ʾĀl Ḫalīfah; জন্ম: জানুয়ারী ২৪, ১৯৫০খৃঃ) হলেন ফেব্রুয়ারি ১৪, ২০০২ খৃঃ হতে নিযুক্ত বাহরাইনের প্রথম বাদশাহ। তার পূর্বে মার্চ ৬, ১৯৯৯ খৃঃ হতে ক্ষমতায় ছিলেন বাহরাইনের দ্বিতীয় আমির। তিনি সেখানকার প্রথম আমির ঈসা বিন সালমান আল খলিফার পুত্র। দেশটিতে ১৭৮৩ সাল হতে আল খলিফা রাজ পরিবারের শাসন প্রচলিত রয়েছে।
হিশাম ইবনে উরওয়াহ হিশাম ইবনে উরওয়াহ (, ঈসায়ী ৬৮০–৭৬৩) ছিলেন একজন প্রখ্যাত হাদিস বর্ণনাকারী আলিম। তার পিতা ছিলেন মাদিনার প্রখ্যাত সাত ফুকাহার অন্যতম উরওয়াহ ইবনুয যুবাইর। এবং তাঁর পিতামহ ছিলেন আশারায়ে মুবাশশারাদের অন্যতম মহান সাহাবী যুবাইর ইবনুল আওয়াম, তাঁর দাদি ছিলেন ইসলামের প্রথম খলীফা আবু বকর এর কন্যা আসমা বিনতে আবি বকর।
মহোমেট (মঞ্চনাটক) নাটকটি মুহাম্মদ(সা.)-এর নৈতিক চরিত্রের ওপর সরাসরি আক্রমন, যদিও কাহিনী সম্পূর্ণ কাল্পনিক। উমর একজন বিখ্যাত ঐতিহাসিক ব্যক্তিত্ব এবং ইসলামের দ্বিতীয় খলিফা। সেয়িড এবং পালমিরা চরিত্রদুটি ইঙ্গিত করছে মুহাম্মদ(সা.)-এর পালক-পুত্র যায়েদ ইবনে হারেসা এবং তার স্ত্রী জয়নব বিনতে জাহাশকে।
আবু বকর আবু বকর () (২৭ অক্টোবর ৫৭৩ খ্রিষ্টাব্দ – ২৩ আগস্ট ৬৩৪ খ্রিষ্টাব্দ) ছিলেন মুহাম্মদ (সা) এর একজন প্রধান সাহাবি, ইসলামের প্রথম খলিফা এবং প্রথম মুসলিমদের মধ্যে অন্যতম। প্রাপ্তবয়স্কদের মধ্যে প্রথম ইসলাম গ্রহণের সম্মান তাকে দেওয়া হয়। এছাড়া তিনি রাসুল মুহাম্মদ (সা) এর শ্বশুর ছিলেন। রাসুল মুহাম্মদ (সা.) এর মৃত্যুর পর তিনি খলিফা হন এবং মুসলিমদের নেতৃত্ব দেন। মুহাম্মদ (সা.) এর প্রতি অতুলনীয় বিশ্বাসের জন্য তাকে “সিদ্দিক” বা বিশ্বস্ত উপাধি প্রদান করা হয়েছে। তবে এ ব্যাপারে কোন হাদিস পাওয়া যায়নি। হাদিসে অন্য তিনজনকে সিদ্দীক উপাধীকরণ করা হয়েছে। মিরাজের ঘটনা এক ব্যক্তির নিকট শুনে বিশ্বাস করেছিলেন। তাই তাকে আবু বকর সিদ্দিক নামেও সম্বোধন করা হয়।
আবান বিন উসমান বিন আফফান আবান বিন উসমান বিন আফফান ছিলেন ইসলামের তৃতীয় খলীফা উসমান বিন আফফানের পুত্র। তার মায়ের নাম উম্মু আমর বিনতে জান্দাব। তিনি হচ্ছেন প্রথম ইতিহাসবিদ যিনি মুহাম্মাদ (সাঃ) এর মাগাজী রচনা করেছিলেন। একই সাথে তিনি ছিলেন হাদিস ও ফিকহ শাস্ত্রের পণ্ডিত ব্যক্তিত্ব।
আব্বাসীয় খিলাফত বুইয়ি রাজবংশের অবনতির পর তাদের ফাকা স্থলে অঘুজ তুর্কি ও সেলজুকরা জায়গা করে নেয়। আমির ও প্রাক্তন দাস বাসিরি ১০৫৮ সালে শিয়া ফাতেমীয় পতাকা নিয়ে বাগদাদে আসলে খলিফা আল কাইম বাইরের সাহায্য ছাড়া তাকে প্রতিরোধে অসমর্থ ছিলেন। সেলজুক সুলতান তুগরিল বেগ বাগদাদে সুন্নি শাসন পুনপ্রতিষ্ঠিত করেন এবং ইরাককে তার রাজবংশের জন্য নিয়ে নেন। আরেকবার আব্বাসীয়দেরকে অন্য একটি সামরিক শক্তির সাথে ভারসাম্য স্থাপন করতে হয়। এসময় খলিফা ইসলামি বিশ্বের প্রধান ছিলেন। পরবর্তী সুলতান আল্প আরসালান ও প্রথম মালিকশাহ ও উজির নিজামুল মুলক পারস্য অবস্থান করতেন কিন্তু বাগদাদের আব্বাসীয়দের উপরও তাদের প্রভাব ছিল। ১২ শতকে এই রাজবংশ দুর্বল হতে থাকলে আব্বাসীয়রা পুনরায় অধিক ক্ষমতা লাভ করতে থাকে।
খিলাফত আন্দোলন খিলাফত আন্দোলন (১৯১৯-১৯২৪) ভারতীয় জাতীয়তাবাদের প্রভাবে উদ্ভূত একটি প্যান-ইসলামি আন্দোলন। ওসমানীয় সুলতান দ্বিতীয় আবদুল হামিদ (১৮৭৬-১৯০৯) প্যান-ইসলামি কর্মসূচি শুরু করেছিলেন। নিজ দেশে জাতীয়তাবাদী গণতান্ত্রিক আন্দোলন নির্মূল করার লক্ষ্যে এবং বিদেশী শক্তির আক্রমণ থেকে তাঁর ক্ষয়িষ্ণু সাম্রাজ্যকে রক্ষা করে বিশ্ব-মুসলিম সম্প্রদায়ের ‘সুলতান-খলিফা’ মর্যাদায় নিজেকে প্রতিষ্ঠিত করার উদ্দেশ্যে তিনি এ আন্দোলনের সূচনা করেন। উনিশ শতকের শেষের দিকে তাঁর দূত জামালুদ্দীন আফগানি প্যান-ইসলামবাদ প্রচারের জন্য ভারত সফর করার পর এ মতবাদের প্রতি কিছু ভারতীয় মুসলমানের মধ্যে অনুকূল সাড়া জাগে।
উমর ইবনুল খাত্তাব উমর একজন রাজনৈতিক কৃতি ব্যক্তিত্ব হিসেবে গণ্য হন। ইসলামী সাম্রাজ্যের স্থপতি হিসেবে তার ভূমিকা অনস্বীকার্য। মুহাম্মদ (সা.) এর যুগে তিনি একজন গুরুত্বপূর্ণ ব্যক্তি ছিলেন। তার মৃত্যুর পর আবু বকরের খলিফা হিসেবে নির্বাচন উমরের দক্ষতার কারণে সহজ হয়। আবু বকরের শাসনামলে তিনি তার উপদেষ্টা হিসেবে কাজ করেছেন। আবু বকরের উত্তরসূরি হিসেবে খলিফা হওয়ার পর উমর বেদুইন গোত্রগুলোর আরো কাছাকাছি আসেন। দুর্ভিক্ষের সময় তার দক্ষ পরিচালনার ফলে লক্ষাধিক মানুষ মৃত্যুর হাত থেকে রক্ষা পায়। তিনি একটি কার্যকর প্রশাসনিক ব্যবস্থা গড়ে তোলেন যা বিশালাকার ইসলামী সাম্রাজ্যকে পরিচালনায় সহায়ক হয়। সরকারি কর্মকর্তাদের উপর নিয়ন্ত্রণ বজায় রাখার জন্য তিনি সফল গোয়েন্দা নেটওয়ার্ক গড়ে তুলেছিলেন। তার বিচারবিভাগীয় সংস্কার সমসাময়িকের চেয়ে বেশি আধুনিক ছিল। বিজিত বাইজেন্টাইন ও সাসানীয় শাসনাধীন অঞ্চলে ধর্মীয় সহিষ্ণুতা ও পূর্বের চেয়ে অনেক কম করারোপ করায় এসব স্থানের জনগণের কাছেও তিনি জনপ্রিয় ছিলেন। এসব স্থানের স্থানীয় প্রশাসন আগের মতোই রেখে দেওয়া হয় এবং অনেক বাইজেন্টাইন ও পারসিয়ান কর্মকর্তাকে মুসলিম গভর্নরদের অধীনে দায়িত্বে বহাল রাখা হয়।
মোস্তফা কামাল আতাতুর্ক মোস্তফা কামালের রাজনৈতিক সংস্কারের মধ্যে অন্যতম ছিল খিলাফতের বিলোপ সাধন ও জাতীয় সার্বভৌমত্বের প্রতিষ্ঠা। খিলাফত ছিল সুন্নি মুসলিমদের রাজনৈতিক মতবাদ। সালতানাতের বিলোপ সহজসাধ্য ছিল। এসময় একদিকে প্রজাতন্ত্র অন্যদিকে খলিফার সরকার, দুই বজায় ছিল। কামাল ও ইনানো এ নিয়ে উদ্বিগ্ন ছিলেন। ১৯২২ সালে সালতানাত বিলুপ্তির পর খলিফা দ্বিতীয় আবদুল মজিদ খলিফা নির্বাচিত হন।
দ্বিতীয় হিশাম দ্বিতীয় হিশাম () ছিলেন কর্ডো‌বার তৃতীয় খলিফা। তিনি ৯৭৬ থেকে ১০০৯ সাল ও ১০১০ থেকে ১০১৩ সাল পর্যন্ত আল আন্দালুস (মুরিশ ইবেরিয়ান উপদ্বীপ, বর্তমান স্পেনের অংশ) শাসন করেন।
বাইতুল হিকমাহ ইসলামি জগতে প্রথম মানমন্দির খলিফা আল মামুনের আদেশে ৮২৮ খ্রিষ্টাব্দে নির্মিত হয়। এর নির্মাণে বাইতুল হিকমাহর পন্ডিতরা সরাসরি কাজ করেন। এটি আল শামাসিয়ায় অবস্থিত ছিল এবং একে মুমতাহান মানমন্দির বলা হত। সূর্য, চাঁদ ও অন্যান্য গ্রহের পর্যবেক্ষণের পর দ্বিতীয় একটি মানমন্দির দামেস্কের কাছে কাসিউন পর্বতের উপর স্থাপন করা হয়। এসব পরিশ্রমলব্ধ ফলাফল ‘’আল জিজ আল মুমতাহান’’ নামক গ্রন্থে লিপিবদ্ধ করে রাখা হয়।
রাশিদুন খিলাফত দারুল ইসলামের প্রশাসনিক ভিত্তি মুহাম্মদ (সা) এর সময়ে স্থাপিত হয়। আবু বকর খলিফা নির্বাচিত হওয়ার পর প্রথম ভাষণে বলেন, "যদি আমি আল্লাহ ও তার রাসুলের আদেশের বাইরে কিছু আদেশ দিই তবে আমার আদেশ মানবে না।" একে খিলাফতের ভিত্তি হিসেবে ধরা হয়। খলিফা উমর বলেন, "হে মুসলিমরা, যখন আমি ভুল কিছু করি তখন আমাকে তোমাদের হাত দিতে সোজা করে রাখ।" এর জবাবে মুসলিমরা দাঁড়িয়ে বলে, "হে আমিরুল মুমিনিন, যদি আপনি আমাদের হাতের মাধ্যমে সঠিক না হন তবে আমরা আমাদের তলোয়ার ব্যবহার করব।" একথা শুনে খলিফা উমর বলেন, "আলহামদুলিল্লাহ (সকল প্রশংসা আল্লাহর জন্য) যে আমার এমন অনুসারী রয়েছে।" প্রশাসনিক ক্ষেত্রে উমর অন্য সবার চেয়ে দক্ষ ছিলেন। তার প্রশাসনিক দক্ষতার কারণে সাম্রাজ্যের অধিকাংশ প্রশাসনিক কাঠামো প্রতিষ্ঠিত হয়। আবু বকরের সময় সাম্রাজ্য স্পষ্টভাবে প্রদেশে বিভক্ত ছিল না। তবে এখানে অনেক প্রশাসনিক জেলা ছিল। উমরের খিলাফতের সময় সাম্রাজ্যকে বেশ কয়েকটি প্রদেশে ভাগ করা হয়। এগুলো হলঃ
দ্বিতীয় মুয়াবিয়া দ্বিতীয় মুয়াবিয়া (বা মুয়াবিয়া ইবনে ইয়াজিদ) () (28 মার্চ ৬৬১ – জানুয়ারি/ফেব্রুয়ারি ৬৮৪) ছিলেন তৃতীয় উমাইয়া খলিফা। তার পিতা প্রথম ইয়াজিদের মৃত্যুর পর তিনি ক্ষমতায় আসেন। তিনি চার মাসের মত ক্ষমতায় ছিলেন। তার ক্ষমতারোহণের সময় আবদুল্লাহ ইবনে জুবায়েরের খিলাফত দাবি ও হেজাজসহ অন্যান্য এলাকার নিয়ন্ত্রণের কারণে সাম্রাজ্যে বিশৃংখলা বিরাজ করছিল।
দ্বিতীয় আল-ওয়ালিদ ওয়ালিদ ইবনে ইয়াজিদ বা দ্বিতীয় ওয়ালিদ (৭০৬ – ১৭ এপ্রিল ৭৪৪) () ছিলেন একজন উমাইয়া খলিফা। তিনি ৭৪৩ থেকে ৭৪৪ সাল পর্যন্ত শাসন করেন। তার চাচা হিশাম ইবনে আবদুল মালিকের উত্তরসুরি হিসেবে তিনি খলিফার পদে আসীন হন।
ইসলামের রাজনৈতিক দিক ঐতিহ্যগতভাবে ইসলামে রাজনৈতিক ধারণাসমূহের মধ্যে নির্বাচিত নেতৃত্ব একটি বিশেষ গুরুত্বপুর্ণ বিষয়। নবী মুহাম্মদ (সঃ) এর পর যারা ইসলামী রাষ্ট্রব্যবস্থায় নেতৃত্বদানের জন্য নির্বাচিত হয়েছেন তাদেরকে খলিফা বলা হয়। ইসলামী রাজনৈতিক চিন্তায় রাষ্ট্র পলিচালনার জন্য ইসলামী আইন বা শরিয়া সর্বাধিক গুরুত্বপুর্ণ। শরিয়া আইন অনুসারে নির্বাচিত শাসকবৃন্দ জনগণের সাথে বিভিন্ন বিষয়ে শুরা বা পরামর্শ সাপেক্ষে সিদ্ধান্ত নিয়ে থাকেন।
মুহাম্মাদ তাকী উসমানী মাওলানা তাকী উসমানী ৫ শাওয়াল ১৩৬২ হিজরী মুতাবেক ১৯৪৩ সালের ৫ অক্টোবর ভারতের উত্তর প্রদেশের সাহারানপুর জেলার দেওবন্দ নামক স্থানে জন্মগ্রহণ করেন। পরবর্তীতে ভারত বিভাগের পর ১৯৪৮ খ্রিষ্টাব্দের ১ মে তাঁর পরিবার হিজরত (স্থানান্তরিত) করে পাকিস্তান গমন করে। তাঁর বাবা হলেন পাকিস্তানের বিখ্যাত আলেম মুফতি শফি। মাওলানা তাকী উসমানী পাঁচ ভাইবোনের মাঝে দ্বিতীয়। তাঁর বংশধারা ইসলামের তৃতীয় খলিফা উসমান রা.-এর সাথে মিলিত হয়েছে।
উমাইয়া খিলাফত হিশামের পর দ্বিতীয় ইয়াজিদের পুত্র দ্বিতীয় আল-ওয়ালিদ (শাসনকাল ৭৪৩-৪৪) খলিফা হন। তার ব্যাপারে বলা হয় যে তিনি ধর্মীয় দিকের চেয়ে বরং পার্থিব সুখভোগের প্রতি বেশি আগ্রহী ছিলেন। বিরোধিদের মৃত্যুদন্ড দানে ও কাদারিয়াদের উপর নির্যাতনের মাধ্যমে দ্রুত তিনি অনেকের শত্রুতে পরিণত হন।
তালহা ইবনে উবাইদিল্লাহ ৬৩২ সালে আবু বকর স্বঘোষিত নবী তুলায়হার একটি আক্রমণ থেকে মদিনাকে রক্ষার জন্য একটি সেনাদল গঠন করেন। এই সেনাদলে আলি ইবনে আবি তালিব, তালহা ইবনে উবাইদিল্লাহ ও যুবাইর ইবনুল আওয়াম (রা) সেনাদলের এক তৃতীয়াংশ করে দায়িত্ব পান।
প্রথম খলিফা আবু বকরের (রা) আমলে তালহা ছিলেন খলিফার উপদেষ্টা। একইভাবে দ্বিতীয় খলিফা উমর (রা) তার কাছ থেকে পরামর্শ গ্রহণকরতেন। উমরের মৃত্যুর পর যে ৬ জন সাহাবীর মধ্য থেকে পরবর্তী খলিফা নির্বাচন করার জন্য নির্দিষ্ট করা হয়েছিলো তাদের একজন ছিলেন তালহা। তৃতীয় খলিফা উসমানকে (রা) হত্যা করা হলে তিনি যুবাইরের সাথে আয়েশার (রা) দলে যোগ দেন এবং হত্যার বিচারের দাবি করেন। তিনি উটের যুদ্ধে আলীর (রা) বিরুদ্ধে যুদ্ধ করেন।
তালহার অন্যতম গুণ ছিলো তিনি প্রচুর দান করতেন। সম্পদ জমা করা তিনি পছন্দ করতেন না। তাই তাকে বলা হতো “দানশীল তালহা”। একবার হাদরামাউত থেকে তার কাছে প্রায় সত্তর হাজার দিরহাম এলো। এত গুলো টাকা পেয়ে তিনি বিমর্ষ হয়ে পড়েন। তিনি পরের দিনই সমস্ত টাকা দান করে দিলেন। একবার এক লোক এসে তার কাছে সাহায্য চাইলো। তিনি তাকে নিজের জমি বিক্রি করে ৩ লাখ দিরহাম দান করলেন।
দ্বিতীয় আল-হাকাম দ্বিতীয় আল-হাকাম (দ্বিতীয় আল-হাকাম ইবন তৃতীয় ʿআব্দ আল-রহমান; ) (১৩ জানুয়ারি ৯১৫ – ১৬ অক্টোবর ৯৭৬) ছিলেন আল আন্দালুস (ইবরিয়ান উপদ্বীপের মুর অঞ্চলের, যা বর্তমানে আধুনিক স্পেন-এর অন্তর্ভুক্ত)-এর কর্ডোবা খিলাফতের ২য় খলিফা, তৃতীয় আবদুর রহমান (আল-নাসির) এবং মুরজান-এর পুত্র। তিনি ৯৬১ থেকে ৯৭৬ খ্রি: পর্যন্ত রাজত্ব করেন।
আস-সাফাহ আবুল আব্বাস আবদুল্লাহ ইবনে মুহাম্মদ আস সাফাহ বা আবুল আব্বাস আল সাফাহ (أبو العباس عبد الله بن محمد السفاح) (জন্ম ৭২১/৭২২ খ্রিষ্টাব্দ – মৃত্যু. ৯ জুন ৭৫৪ খ্রিষ্টাব্দ, শাসনকাল ৭৪৯–৭৫৪ খ্রিষ্টাব্দ) ছিলেন প্রথম আব্বাসীয় খলিফা। ইসলামের ইতিহাসে আব্বাসীয় খিলাফত অন্যতম দীর্ঘতম ও গুরুত্বপূর্ণ খিলাফত।
হোসাইন ইবনে আলী আল-হোসেইন ইবন আলী ইবন আবি তালিব (হুসেইন বানান-ও প্রচলিত) () (১১ অথবা ১৩ জানুয়ারি ৬২৬ খ্রি. - ১৩ অক্টোবর ৬৮০ খ্রি. ) (৩ / ৫ শাবান ৪ হি. - ১০ মুহাররম ৬১ হি.) ছিলেন ইসলামের খোলাফায়ে রাশিদীন-এর সর্বশেষ খলিফা ও প্রথম শিয়া ইমাম আলী ইবন আবি তালিব এবং প্রবর্তক নবী মুহাম্মদের কন্যা ফাতিমা জাহরা-এর পুত্র ও হাসান ইবন আলী-এর কনিষ্ঠ ভ্রাতা। হোসেইন ইমাম হিসেবে ও আহল আল-বায়াত বা নবী মুহাম্মদের পরিবারের সদস্য এবং আহল আল-কিসা -এর সদস্য হিসেবে ইসলামের একজন বিশেষ গুরুত্বপূর্ণ ব্যক্তিত্ব।
উসমানীয় খিলাফত উসমানীয় খিলাফত মিশরের আব্বাসীয় খিলাফতের পর খিলাফতে আসীন হয়। ১৯২৪ খ্রিষ্টাব্দ পর্যন্ত এই খিলাফত টিকে ছিল। খিলাফতের সর্বশেষ খলীফা ছিলেন দ্বিতীয় আবদুল মজিদ।
আবু বকর প্রথম খলিফা হিসেবে ইসলামের ইতিহাসে আবু বকরের আলাদা স্থান রয়েছে। তিনি একমাত্র খলিফা যিনি মৃত্যুর সময় সরকারি কোষাগারে তার ভাতার অর্থ পরিমাণ পরিশোধ করেছিলেন। বাইতুল মাল নামক সরকারি কোষাগারের তিনি প্রতিষ্ঠাতা।
হাফসা বিনতে উমর হাফসা ছিলেন দ্বিতীয় খলিফা উমর ইবনুল খাত্তাবের মেয়ে। ৬০৫ খ্রিষ্টাব্দের দিকে তিনি জন্মগ্রহণ করেন। এই বছর কুরাইশরা কাবা পুনর্নির্মাণ করেছিল।
উসমানীয় খিলাফত সুলতান দ্বিতীয় আবদুল হামিদ অনুধাবন করেন যে সাম্রাজ্যের দুর্বল অবস্থা থেকে উত্তরণের একমাত্র পথ হল শক্ত ও যোগ্য নেতৃত্ব। তিনি তার পূর্বসূরিদের সময় দায়িত্বপালন করা তার মন্ত্রী ও অন্যান্য কর্মকর্তাদের সরিয়ে দেন এবং তার ক্ষমতা বৃদ্ধি করেন। সাম্রাজ্যের প্রশাসনের নিয়ন্ত্রণ তিনি নিজের হাতে নেন। উসমানীয় বিষয়ে পাশ্চাত্যের প্রভাবের বিপরীতে গিয়ে তিনি সাম্রাজ্যের ইসলামি চরিত্রের উপর জোর দেন এবং নিজ খলিফা পদকে জোর দিয়ে খিলাফতের অধীনে মুসলিম ঐক্যের ডাক দেন।
বাংলাদেশে ইসলামী সন্ত্রাসবাদীদের আক্রমণ হায়দার শাহবাগ আন্দোলনের একজন আয়োজক ছিলেন। তিনি এবং সেই আন্দোলনের সাথে জড়িত অন্যরা যুদ্ধাপরাধীদের মৃত্যুদণ্ড এবং বাংলাদেশ জামায়াতে ইসলামী ও এর ছাত্র ফ্রন্ট ইসলামী ছাত্র শিবিরের নিষিদ্ধতা চেয়েছিলেন " হায়দার এর ফ্যামিলীর মতে, হায়দার তার ব্লগে যুদ্ধাপরাধীদের সঠিক বিচারের জন্য সোচ্চার ছিলেন, এবং বলিষ্ঠ কন্ঠে বাংলাদেশ জাম্যাতে ইসলামি পার্টির সমালোচনা করতেন। শাহাবাগ আন্দোলনের মানুষরা তাকে দ্বিতীয় মুক্তিযুদ্ধের প্রথম শহিদ বলে আখ্যা দেয়।".
মুহাম্মাদ ৬৩২ খ্রিষ্টাব্দে মুহাম্মদ-এর ইন্তিকালের পর তার পরিবারের সদস্যরা যখন তার দাফনের কাজে ব্যস্ত ছিলেন তখন মদিনার আনসারদের মধ্যে তার উত্তরসূরি নিয়ে মতপার্থক্য দেখা দেয়। উমর ও আবু উবাইদা ইবনুল জাররাহ দুজনেই আবু বকরের প্রতি তাঁদের আনুগত্য প্রকাশ করেন। মদিনার আনসার ও মুহাজিররা অচিরেই তাদের অনুসরণ করে। আবু বকর এভাবে ঐকমত্যের ভিত্তিতে প্রথম খলিফা (খলিফা রাসুলুল্লাহ বা আল্লাহর রাসুলের উত্তরাধিকারী) হিসেবে অভিষিক্ত হন এবং ইসলামের প্রচারের জন্য কাজ শুরু করেন। এর মাধ্যমে খিলাফত নামক নতুন রাজনৈতিক প্রতিষ্ঠান গড়ে ওঠে। প্রথমে তাকে বিদ্রোহী আরব গোত্রগুলোকে দমন করতে হয় যারা ইসলাম ত্যাগ করে পূর্ব ব্যবস্থায় ফিরে গিয়েছিল। আবু বকরের ক্ষমতালাভের পর খুব দ্রুত সমস্যা মাথাচাড়া দেয় এবং তা রাষ্ট্রের জন্য হুমকি হয়ে ওঠে। মুহাম্মাদ-এর জীবদ্দশাতেই কিছু ধর্মদ্রোহিতার ঘটনা ঘটে এবং এ সংক্রান্ত সর্বপ্রথম সংঘর্ষ তার জীবদ্দশাতেই হয়। ধর্মত্যাগের ঘটনা বেড়ে যাওয়ার সাথে সাথে তা আরবের প্রত্যেকটি গোত্রকে প্রভাবিত করে। কিছু কিছু ক্ষেত্রে পুরো গোত্র ধর্মত্যাগ করে। কিছু ক্ষেত্রে ইসলামকে অস্বীকার না করলেও যাকাত দিতে অস্বীকারের ঘটনা ঘটে। অনেক গোত্রীয় নেতা নিজেকে নবী দাবি করা শুরু করে। ধর্মত্যাগ ইসলামি আইনে সর্বোচ্চ ধরনের অপরাধ হিসেবে বিবেচিত হয়। আবু বকর বিদ্রোহীদের বিরুদ্ধে যুদ্ধ ঘোষণা করেন। এর মাধ্যমে রিদ্দার যুদ্ধ শুরু হয়। মধ্য আরবের ধর্মত্যাগীদের নেতৃত্ব ছিল স্বঘোষিত নবী মুসাইলিমা। অন্যরা দক্ষিণ ও পূর্বের অন্যান্য অঞ্চল যেমন বাহরাইন, মাহরা ও ইয়েমেনে নেতৃত্বে দিচ্ছিল। আবু বকর বিদ্রোহ দমনের জন্য পরিকল্পনা প্রণয়ন করেন। তিনি মুসলিম সেনাবাহিনীকে কয়েকটি ভাগে ভাগ করেন। সবচেয়ে শক্তিশালী ও প্রাথমিক বাহিনীর নেতৃত্বে ছিলেন খালিদ বিন ওয়ালিদ। বিদ্রোহীদের শক্তিশালী বাহিনীগুলোর সাথে লড়াইয়ের জন্য খালিদের সেনাদের ব্যবহার করা হয়। অন্যান্য সেনাদলগুলো তুলনামূলক কম গুরুত্বপূর্ণ বিদ্রোহীদের মোকাবেলায় ব্যবহার করা হত। আবু বকরের পরিকল্পনা ছিল প্রথমে পশ্চিম ও মধ্য আরব (যা মদিনার নিকটবর্তী ছিল) নিষ্কণ্টক করা, এরপর মালিক ইবনে নুয়ায়রাহকে মোকাবেলা করা ও শেষে সবচেয়ে বিপদজনক শত্রু মুসায়লামাকে শায়েস্তা করা। বেশ কিছু ধারাবাহিক সাফল্যের পর খালিদ বিন ওয়ালিদ শেষপর্যন্ত ইয়ামামার যুদ্ধে মুসায়লামাকে পরাজিত করেন। হিজরি ১১ সালে এ যুদ্ধ শুরু ও সমাপ্ত হয়। ১২ হিজরিতে আরব মদিনায় অবস্থান করা খলিফার নেতৃত্ব একীভূত হয়। বিদ্রোহী নবীদের যুদ্ধে পরাজয়ের মাধ্যমে আবু বকর আরবকে ইসলামের অধীনে সুসংহত করেন এবং ইসলামী রাষ্ট্রকে পতনের হাত থেকে রক্ষা করেন।
ইবন বতুতা মক্কায় এক মাস কাটানোর পর ১৭ নভেম্বর ১৩২৬ তারিখে ইবন বতুতা আরব উপসাগর হয়ে ইরাকগামী এক কাফেলার সাথে যোগ দেন। এই দলটি মদিনার অভিমুখে যাচ্ছিল এবং কাফেলা তাকে নাজাফ শহর পর্যন্ত নিয়ে যায় যেখানে হযরত আলি (রা.) এর মাজার রয়েছে। হযরত আলি (রা.) ছিলেন হযরত মুহাম্মদ (সা.) এর জামাতা এবং ইসলামের চতুর্থ খলিফা।